text:
 IL-KUMMISSJONI EWROPEA
 Brussell, 15.9.2017
 COM(2017) 484 final
 2017/0222(NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 MEMORANDUM TA’ SPJEGAZZJONI
 1.
 KUNTEST TAL-PROPOSTA
 •
 Ir-raġunijiet għall-proposta u l-għanijiet tagħha
 Abbażi tad-Direttivi tan-negozjati rilevanti
 1
 , il-Kummissjoni nnegozjat mal-Gvern ta’ Mauritius bil-għan li tikkonkludi Protokoll ġdid għall-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 2
 . Wara dawn in-negozjati, ġie inizjalat Protokoll ġdid fis-26 ta’ April 2017. Il-Protokoll ikopri perjodu ta’ erba’ snin mid-data tal-applikazzjoni provviżorja tiegħu, jiġifieri mid-data li fiha jkun iffirmat, kif huwa indikat fl-Artikolu 15.
 L-għan ewlieni tal-Protokoll il-ġdid huwa li l-bastimenti tal-Unjoni jingħataw opportunitajiet tas-sajd fl-ilmijiet ta’ Mauritius, abbażi tal-aqwa parir xjentifiku disponibbli u f’konformità mar-rakkomandazzjonijiet tal-Kummissjoni għat-Tonn tal-Oċean Indjan (l-IOTC), fejn applikabbli fi ħdan il-limiti tal-eċċess disponibbli. Il-Kummissjoni bbażat il-pożizzjoni tagħha parzjalment fuq ir-riżultati ta’ evalwazzjoni tal-Protokoll preċedenti (2014-2017) u ta’ valutazzjoni li tħares lejn il-futur dwar jekk għandux jiġi konkluż Protokoll ġdid. It-tnejn li huma twettqu minn esperti esterni. Il-Protokoll se jippermetti wkoll lill-Unjoni Ewropea u lir-Repubblika ta’ Mauritius sabiex jaħdmu aktar mill-qrib fuq il-promozzjoni ta’ politika tas-sajd sostenibbli, l-isfruttament responsabbli tar-riżorsi tas-sajd fl-ilmijiet ta’ Mauritius, u fuq l-isforzi ta’ Mauritius biex jiżviluppa l-ekonomija sostenibbli tal-oċeani tiegħu, fl-interess taż-żewġ partijiet
 Il-Protokoll jipprevedi opportunitajiet tas-sajd f’dawn il-kategoriji:
 –
 40 bastiment tas-sajd għat-tonn bit-tartaruni;
 –
 45 bastimenti tas-sajd bil-konz tal-wiċċ.
 •
 Konsistenza mad-dispożizzjonijiet ta’ politika eżistenti fil-qasam ta’ politika
 Il-Protokoll il-ġdid se jipprovdi qafas għall-bastimenti tal-Unjoni li jistadu fl-ilmijiet ta’ Mauritius u għal kooperazzjoni aktar b’saħħitha bejn l-Unjoni u Mauritius, filwaqt li jqis il-prijoritajiet tal-Politika Komuni tas-Sajd riveduta u d-dimensjoni esterna tagħha. L-għan huwa li tiġi stabbilita sħubija strateġika ma’ dan il-pajjiż.
 Għalhekk, il-Kummissjoni qed tipproponi li l-Kunsill jawtorizza l-iffirmar u l-applikazzjoni provviżorja ta’ dan il-Protokoll il-ġdid.
 •
 Konsistenza ma’ politiki oħrajn tal-Unjoni
 Il-proposta hija konsistenti mal-azzjoni esterna tal-Unjoni Ewropea lejn il-pajjiżi Afrikani, tal-Karibew u tal-Paċifiku (AKP).
 2.
 RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT.
 Matul l-evalwazzjonijiet ex post u ex ante, il-partijiet interessati ġew ikkonsultati dwar il-possibbiltà ta’ Protokoll ġdid bejn l-Unjoni Ewropea u r-Repubblika ta’ Mauritius. Fil-laqgħat tekniċi ġew ikkonsultati wkoll l-esperti mill-Istati Membri u mill-industrija. Dawn il-konsultazzjonijiet wasslu għall-konklużjoni li jkun ta’ benefiċċju għall-Unjoni Ewropea u għar-Repubblika ta’ Mauritius li jiġi konkluż Protokoll ġdid għall-Ftehim ta' Sħubija dwar is-Sajd.
 3.
 IMPLIKAZZJONIJIET BAĠITARJI
 Il-kontribuzzjoni finanzjarja annwali hija ta’ EUR 575 000, ibbażata fuq:
 (a) tunnellaġġ ta’ referenza ta’ 4 000 tunnellata, li għalih ġie stabbilit ammont marbut mal-aċċess ta’ EUR 220 000;
 (b) appoġġ għall-iżvilupp tal-politika settorjali tas-sajd tar-Repubblika ta’ Mauritius li jammonta għal EUR 220 000 fis-sena; kif ukoll
 (c) appoġġ għall-iżvilupp fil-qasam tal-ekonomija tal-oċeani li jammonta għal EUR 135 000 fis-sena.
 Dan l-appoġġ jilħaq l-għanijiet tal-politika nazzjonali tas-sajd, marittima u tal-ekonomija tal-oċeani, u b’mod partikolari l-ħtiġijiet ta’ Mauritius marbuta ma’: riċerka xjentifika; sajd artiġjanali; monitoraġġ, kontroll u sorveljanza tas-sajd; u l-ġlieda kontra s-sajd illegali.
 2017/0222 (NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(5) tiegħu,
 Wara li kkunsidra l-proposta tal-Kummissjoni Ewropea,
 Billi:
 (1)
 Fit-28 ta’ Jannar 2014 il-Kunsill adotta d-Deċiżjoni tal-Kunsill 2014/146/UE
 3
 dwar il-konklużjoni tal-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Mawrizju (min hawn ’il quddiem imsejjaħ “il-Ftehim”).
 (2)
 L-ewwel Protokoll tal-Ftehim stabbilixxa, għal perjodu ta’ tliet snin, l-opportunitajiet tas-sajd mogħtija lill-bastimenti tal-Unjoni fiż-żona tas-sajd taħt is-sovranità jew il-ġurisdizzjoni ta’ Mauritius u l-kontribuzzjoni finanzjarja mogħtija mill-Unjoni. Il-perjodu tal-applikazzjoni ta’ dak il-Protokoll skada fis-27 ta’ Jannar 2017.
 (3)
 Il-Kummissjoni nnegozjat, f’isem l-Unjoni Ewropea, Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius (min hawn ’il quddiem imsejjaħ “il-Protokoll”). Il-Protokoll ġie inizjalat fis-26 ta’ April 2017.
 (4)
 L-għan tal-Protokoll huwa li jippermetti lill-Unjoni Ewropea u lir-Repubblika ta’ Mauritius sabiex jaħdmu aktar mill-qrib fuq il-promozzjoni ta’ politika tas-sajd sostenibbli, l-isfruttament responsabbli tar-riżorsi tas-sajd fl-ilmijiet ta’ Mauritius, u l-isforzi ta’ Mauritius biex jiżviluppa ekonomija tal-oċeani sostenibbli
 (5)
 Għalhekk, jenħtieġ li l-Protokoll jiġi ffirmat f’isem l-Unjoni, soġġett għall-konklużjoni tiegħu f’data aktar tard.
 (6)
 Sabiex ikun żgurat li jinbdew malajr l-attivitajiet tas-sajd tal-bastimenti tal-Unjoni, jenħtieġ li l-Protokoll jiġi applikat b’mod provviżorju, sakemm jidħol fis-seħħ,
 ADOTTA DIN ID-DEĊIŻJONI:
 Artikolu 1
 L-iffirmar ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius huwa b’dan approvat f’isem l-Unjoni, soġġett għall-konklużjoni tal-Protokoll imsemmi.
 It-test tal-Protokoll li għandu jiġi ffirmat huwa mehmuż ma’ din id-Deċiżjoni. .
 Artikolu 2
 Is-Segretarjat Ġenerali tal-Kunsill għandu jistabbilixxi l-istrumenti ta’ setgħat sħaħ meħtieġa għall-persuna(i) indikata(i) min-negozjatur tal-Protokoll biex jiffirmaw il-Protokoll, soġġett għall-konklużjoni tiegħu.
 Artikolu 3
 Il-Ftehim għandu jiġi applikat b’mod provviżorju, skont l-Artikolu 15 tal-Protokoll, mid-data tal-iffirmar tiegħu, sakemm jidħol fis-seħħ.
 Artikolu 4
 Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
 Magħmul fi Brussell,
 Għall-Kunsill
 Il-President
 DIKJARAZZJONI FINANZJARJA LEĠIŻLATTIVA
 1.QAFAS TAL-PROPOSTA/INIZJATTIVA
 1.1.Titolu tal-proposta/inizjattiva:
 1.2.Qasam/oqsma ta’ politika konċernat(i) fl-istruttura ABM/ABB
 1.3.Natura tal-proposta/inizjattiva
 1.4.Għan(ijiet)
 1.5.Raġunijiet għall-proposta/għall-inizjattiva
 1.6.Tul ta’ żmien u impatt finanzjarju
 1.7.Metodu/i ta’ ġestjoni ppjanat(i)
 2.MIŻURI TA’ ĠESTJONI
 2.1.Ir-regoli dwar il-monitoraġġ u r-rappurtar
 2.2.Sistema ta’ ġestjoni u kontroll
 2.3.Miżuri għall-prevenzjoni tal-frodi u l-irregolaritajiet
 3.IMPATT FINANZJARJU SMAT TAL-PROPOSTA/INIZJATTIVA
 3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i
 3.2.Impatt stmat fuq in-nefqa
 3.2.1.Sommarju tal-impatt stmat fuq in-nefqa
 3.2.2.Impatt stmat fuq l-approprjazzjonijiet operazzjonali
 3.2.3.Impatt stmat fuq l-approprjazzjonijiet ta’ natura amministrattiva
 3.2.4.Kompatibbiltà mal-qafas finanzjarju pluriennali attwali
 3.2.5.Kontribuzzjonijiet ta’ partijiet terzi
 3.3.Impatt stmat fuq id-dħul
 DIKJARAZZJONI FINANZJARJA LEĠIŻLATTIVA
 1.QAFAS TAL-PROPOSTA/INIZJATTIVA
 1.1.Titolu tal-proposta/inizjattiva
 Proposta għal Deċiżjoni tal-Kunsill dwar il-konklużjoni ta’ Protokoll tal-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 1.2.Qasam/oqsma ta’ politika kkonċernat(i) fl-istruttura ABM/ABB
 4
 11. – Affarijiet Marittimi u Sajd
 11.03 – Kontribuzzjonijiet obbligatorji għal organizzazzjonijiet reġjonali tal-ġestjoni tas-sajd (RFMOs) u għal organizzazzjonijiet internazzjonali oħra u għal ftehimiet dwar is-sajd sostenibbli (SFAs).
 1.3.Natura tal-proposta/inizjattiva
 ☑ Il-proposta/inizjattiva hija dwar azzjoni ġdida
 ◻ Il-proposta/inizjattiva hija dwar azzjoni ġdida li ssegwi proġett pilota/azzjoni preparatorja
 5
 ◻ Il-proposta/inizjattiva hija dwar l-estensjoni ta’ azzjoni eżistenti
 ◻ Il-proposta/inizjattiva hija dwar azzjoni diretta mill-ġdid lejn azzjoni ġdida
 1.4.Għan(ijiet)
 1.4.1.L-għan(ijiet) strateġiku/strateġiċi pluriennali tal-Kummissjoni fil-mira tal-proposta/inizjattiva
 In-negozjar u l-konklużjoni ta’ Ftehimiet ta’ Sħubija dwar is-Sajd Sostenibbli (SFPAs) ma’ pajjiżi terzi jissodisfaw l-għan ġenerali li l-bastimenti tas-sajd tal-UE jingħataw aċċess għaż-żoni tas-sajd ta’ pajjiżi terzi u li tinbena sħubija ma’ dawk il-pajjiżi bil-ħsieb li jissaħħaħ l-użu sostenibbli tar-riżorsi tas-sajd barra mill-ilmijiet tal-UE.
 Il-Ftehimiet ta’ Sħubija dwar is-Sajd Sostenibbli jiżguraw ukoll konsistenza bejn il-prinċipji li jirregolaw il-Politika Komuni tas-Sajd u l-impenji li jsiru f’politiki oħra Ewropej (l-użu sostenibbli tar-riżorsi ta’ pajjiżi terzi, il-ġlieda kontra s-sajd illegali, mhux irrappurtat u mhux irregolat (IUU), l-integrazzjoni tal-pajjiżi sħab fl-ekonomija globali u governanza politika u finanzjarja aħjar tas-sajd).
 1.4.2.Għan(ijiet) speċifiku/speċifiċi u l-attività/attivitajiet ABM/ABB ikkonċernata/i
 Għan speċifiku:
 Sabiex jingħata kontribut għas-sajd sostenibbli fl-ilmijiet li mhumiex tal-Unjoni Ewropea, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi Ftehimiet ta’ Sħubija dwar is-Sajd Sostenibbli ma’ stati kostali, b’mod li jkun konsistenti ma’ politiki Ewropej oħrajn.
 Attività/attivitajiet ABM/ABB ikkonċernata/i
 L-affarijiet marittimi u s-sajd, sabiex jinbena qafas ta’ governanza għall-attivitajiet tas-sajd li jagħmlu l-bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs) (il-linja baġitarja 11.0301).
 1.4.3.Riżultat(i) u impatt mistennija
 Speċifika l-effetti li l-proposta/inizjattiva għandha tħalli fuq il-benefiċjarji/il-gruppi fil-mira.
 Bil-konklużjoni tal-Protokoll tkun tista’ tissawwar sħubija strateġika dwar is-sajd bejn l-Unjoni Ewropea u r-Repubblika ta’ Mauritius; Bil-konklużjoni tal-Protokoll se jinħolqu opportunitajiet tas-sajd għall-bastimenti tal-Unjoni fiż-żona tas-sajd ta’ Mauritius.
 Il-Protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, b’mod partikolari fejn jidħlu l-monitoraġġ u l-ġlieda kontra s-sajd illegali.
 Fl-aħħar nett, il-Protokoll se jikkontribwixxi għall-ekonomija bbażata fuq l-oċeani ta’ Mauritius, il-promozzjoni tat-tkabbir blu u l-użu sostenibbli tar-riżorsi tal-baħar tiegħu.
 1.4.4.Indikaturi tar-riżultati u l-impatt
 Speċifika l-indikaturi għall-monitoraġġ tal-implimentazzjoni tal-proposta/inizjattiva.
 Ir-rati tal-użu tal-opportunitajiet tas-sajd (l-użu annwali tal-awtorizzazzjonijiet tas-sajd bħala persentaġġ tad-disponibbiltà offruta bil-Protokoll);
 Il-ġbir u l-analiżi tad-dejta dwar il-qbid u l-valur kummerċjali tal-Ftehim;
 Il-kontribut għall-impjiegi u għall-valur miżjud fl-UE u għall-istabbilizzazzjoni tas-suq tal-UE (flimkien ma’ SFPAs oħrajn);
 L-għadd ta’ laqgħat tekniċi u ta’ laqgħat tal-Kumitat Konġunt.
 1.5.Raġunijiet għall-proposta/għall-inizjattiva
 1.5.1.Rekwiżiti li għandhom jiġu ssodisfati fuq żmien qasir jew twil
 Huwa maħsub li l-Protokoll il-ġdid jibda japplika b’mod proviżorju mid-data li fiha jiġi ffirmat ħalli l-operazzjonijiet tas-sajd jibdew mingħajr dewmien.
 Il-Protokoll il-ġdid se jipprovdi qafas għall-attivitajiet tas-sajd tal-flotta Ewropea fiż-żona tas-sajd ta’ Mauritius, u se jawtorizza lis-sidien tal-bastimenti Ewropej japplikaw għal awtorizzazzjonijiet tas-sajd biex jistadu f’dik iż-żona. Barra minn hekk, il-Protokoll il-ġdid isaħħaħ il-kooperazzjoni bejn l-UE u r-Repubblika ta’ Mauritius, bil-ħsieb li jippromwovi l-iżvilupp ta’ politika tas-sajd sostenibbli. B’mod partikulari, dan jipprevedi l-monitoraġġ tal-bastimenti permezz tas-sistema tal-VMS u, fil-ġejjieni,it-trażmissjoni elettronika tad-dejta dwar il-qabdiet. L-appoġġ settorjali disponibbli skont il-Protokoll se jgħin lir-Repubblika ta’ Mauritius fl-istrateġija nazzjonali tas-sajd tagħha, inkluża fil-ġlieda kontra s-sajd IUU.
 1.5.2.Valur miżjud tal-involviment tal-UE
 Fir-rigward ta’ dan il-Protokoll il-ġdid, in-nuqqas ta’ azzjoni mill-UE jaf ifixkel l-attivitajiet tas-sajd tal-bastimenti tal-UE, billi l-Ftehim fih klawżola li teskludi l-attivitajiet tas-sajd li ma jseħħux fi ħdan il-qafas definit minn protokoll tal-Ftehim. Dan joffri wkoll qafas għal kooperazzjoni msaħħa mal-UE, b’mod partikolari fir-rigward tal-ġlieda kontra s-sajd illegali.
 1.5.3.Tagħlimiet miksuba minn esperjenzi simili fil-passat
 B'analiżi tal-qabdiet fil-passat fiż-żona tas-sajd ta’ Mauritius u tal-qabdiet riċenti fil-qafas ta’ protokolli simili f’dan ir-reġjun, kif ukoll bil-valutazzjonijiet u l-pariri xjentifiċi disponibbli, il-partijiet irnexxielhom jistabbilixxu tunnellaġġ ta’ referenza għat-tonn u għal speċijiet li jixbhuh ta’ 4 000 tunnellata fis-sena b’opportunitajiet tas-sajd għal 40 bastiment tas-sajd li jużaw it-tartarun tal-borża u għal 45 bastiment tas-sajd bil-konz tal-wiċċ. L-appoġġ settorjali ġie stabbilit f’livell relattivament għoli sabiex jitqiesu r-rekwiżiti li tissawwar il-kapaċità tal-awtoritajiet tas-sajd ta’ Mauritius u l-prijoritajiet tal-istrateġija nazzjonali tas-sajd, kif ukoll il-pjanijiet għall-appoġġ tal-ekonomija bbażata fuq l-oċeani ta’ dan l-Istat Gżira.
 1.5.4.Kompatibbiltà u Sinerġija possibbli ma’ strumenti xierqa oħra
 Il-fondi mħallsin skont il-Ftehim ta’ Sħubija dwar is-Sajd jikkostitwixxu dħul funġibbli fil-baġit nazzjonali ta’ Mauritius. Madankollu, l-allokazzjoni ta’ wħud minn dawk il-fondi għall-implimentazzjoni ta’ miżuri bħala parti mill-politika settorjali tal-pajjiż hija kundizzjoni għall-konklużjoni u l-monitoraġġ tal-Ftehimiet ta’ Sħubija dwar is-Sajd Sostenibbli. Dawn ir-riżorsi finanzjarji huma kompatibbli ma’ sorsi oħra ta’ finanzjament mingħand donaturi oħra ta’ fondi internazzjonali biex jitwettqu proġetti u/jew programmi fil-livell nazzjonali fis-settur tas-sajd.
 1.6.Tul ta’ żmien u impatt finanzjarju
 ☑ Proposta/inizjattiva ta’ tul ta’ żmien limitat
 ☑
 Il-proposta/inizjattiva tkun fis-seħħ mill-2017 sal-2021
 ☑
 Impatt finanzjarju mill-2017 sal-2021
 ◻ Proposta/inizjattiva ta’ tul ta’ żmien mingħajr limitu
 Implimentazzjoni b’perjodu inizjali minn SSSS sa SSSS,
 segwita minn operazzjoni fuq skala sħiħa.
 Metodu/i ta’ ġestjoni ppjanat(i)
 6
 ☑ Ġestjoni diretta mill-Kummissjoni
 ☑ mid-dipartimenti tagħha, inkluż mill-persunal tagħha fid-delegazzjonijiet tal-Unjoni;
 ◻
 mill-aġenziji eżekuttivi
 ◻ Ġestjoni konġunta mal-Istati Membri
 ◻ Ġestjoni indiretta billi l-kompiti tal-implimentazzjoni tal-baġit jiġu ddelegati lil:
 ◻ il-pajjiżi terzi jew il-korpi li huma ħatru;
 ◻ l-organizzazzjonijiet internazzjonali u l-aġenziji tagħhom (iridu jiġu speċifikati);
 ◻ il-BEI u l-Fond Ewropew tal-Investiment;
 ◻ il-korpi msemmija fl-Artikoli 208 u 209 tar-Regolament Finanzjarju;
 ◻ il-korpi rregolati bil-liġi pubblika;
 ◻ il-korpi rregolati mid-dritt privat b’missjoni ta’ servizz pubbliku sa fejn jipprovdu garanziji finanzjarji adegwati;
 ◻ il-korpi rregolati mid-dritt privat ta’ Stat Membru li huma fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;
 ◻ il-persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE u li huma identifikati fl-att bażiku rilevanti.
 Jekk jiġi indikat aktar minn metodu wieħed ta’ ġestjoni, jekk jogħġbok agħti d-dettalji fit-taqsima tal-"Kummenti".
 Kummenti
 2.MIŻURI TA’ ĠESTJONI
 2.1.Ir-regoli dwar il-monitoraġġ u r-rappurtar
 2.1.1.Speċifika l-frekwenza u l-kundizzjonijiet.
 Il-Kummissjoni (id-DĠ MARE, id f’id mal-uffiċjal tas-sajd tagħha bbażat fir-reġjun), se tiżgura l-monitoraġġ regolari tal-implimentazzjoni tal-Protokoll, fejn jidħlu l-użu tal-opportunitajiet tas-sajd mill-operaturi u d-dejta dwar il-qabdiet, u kif ukoll ir-rispett tal-kundizzjonalitajiet tal-appoġġ settorjali.
 Il-Ftehim ta’ Sħubija dwar is-Sajd jipprevedi mill-inqas laqgħa annwali waħda tal-Kumitat Konġunt, li matulha l-Kummissjoni u r-Repubblika ta’ Mauritius jeżaminaw mill-ġdid l-implimentazzjoni tal-Ftehim u tal-Protokoll u, jekk ikun meħtieġ, jaġġustaw il-programmazzjoni u, jekk ikun japplika, il-kontribuzzjoni finanzjarja.
 2.2.Sistema ta’ ġestjoni u kontroll
 2.2.1.Riskju/i identifikat(i)
 Ir-riskju identifikat huwa n-nuqqas tal-użu jew id-dewmien fl-użu tal-fondi maħsuba għall-finanzjament tal-politika settorjali tas-sajd.
 2.2.2.Tagħrif fuq it-twaqqif tas-sistema ta’ kontroll intern
 Qed jiġi ppjanat djalogu estensiv dwar il-programmazzjoni u l-implimentazzjoni tal-politika settorjali stabbilita fil-Ftehim u fil-Protokoll. Bħala parti minn dawn il-metodi ta’ kontroll se ssir ukoll analiżi konġunta tar-riżultati, imsemmija fl-Artikolu 5 tal-Protokoll.
 Barra minn hekk, il-Ftehim u l-Protokoll fihom klawżoli speċifiċi għas-sospensjoni tagħhom, skont ċertu kundizzjonijiet u f’ċertu ċirkustanzi.
 Stima tal-ispejjeż u tal-benefiċċji tal-kontrolli u valutazzjoni tal-livell mistenni tar-riskju ta’ żball
 [...]
 [...]
 2.3.Miżuri għall-prevenzjoni tal-frodi u l-irregolaritajiet
 Speċifika l-miżuri ta’ prevenzjoni jew protezzjoni eżistenti jew dawk previsti.
 Il-Kummissjoni tintrabat li tistabbilixxi djalogu politiku mar-Repubblika ta’ Mauritius u li tikkoordina b’mod regolari ma’ dan il-pajjiż bil-ħsieb li ttejjeb il-ġestjoni tal-Ftehim u tal-Protokoll u li ssaħħaħ il-kontribut tal-UE għall-ġestjoni sostenibbli tar-riżorsi. Kull pagament li jsir mill-Kummissjoni taħt FPA huwa soġġett għar-regoli u l-proċeduri baġitarji u finanzjarji standard tal-Kummissjoni. B’mod partikolari, il-kont bankarju tal-pajjiżi terzi fejn titħallas il-kontribuzzjoni finanzjarja jiġi identifikat bis-sħiħ. L-Artikolu 4(8) ta’ dan il-Protokoll jistipula li l-kontribuzzjoni finanzjarja kollha trid titħallas f’kont tat-Teżor Pubbliku miftuħ mal-Bank Ċentrali ta’ Mauritius.
 3.IMPATT FINANZJARJU SMAT TAL-PROPOSTA/INIZJATTIVA
 3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i
 Linji baġitarji eżistenti
 Skont l-ordni tal-intestaturi tal-qafas finanzjarju pluriennali u tal-linji baġitarji.
 Intestatura tal-qafas finanzjarju pluriennali
 Linja baġitarja
 Tip ta’
 nefqa
 Kontribuzzjoni
 Numru
 [Intestatura.............................................]
 Diff
 7
 .
 minn pajjiżi tal-EFTA
 8
 minn pajjiżi kandidati
 9
 minn pajjiżi terzi
 skont it-tifsira tal-Artikolu 21(2)(b) tar-Regolament Finanzjarju
 2
 11.03.01
 Sabiex jinbena qafas ta’ governanza għall-attivitajiet tas-sajd li jagħmlu l-bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs)
 Diff./Mhux diff.
 LE
 LE
 LE
 LE
 Linji baġitarji ġodda mitluba
 Skont l-ordni tal-intestaturi tal-qafas finanzjarju pluriennali u tal-linji baġitarji.
 Intestatura tal-qafas finanzjarju pluriennali
 Linja baġitarja
 Tip ta’
 nefqa
 Kontribuzzjoni
 Numru
 [...][Intestatura...........................]
 Diff./Mhux diff.
 minn pajjiżi tal-EFTA
 minn pajjiżi kandidati
 minn pajjiżi terzi
 skont it-tifsira tal-Artikolu 21(2)(b) tar-Regolament Finanzjarju
 [...][XX.SS.SS.SS]
 IVA/LE
 IVA/LE
 IVA/LE
 IVA/LE
 3.2.Impatt stmat fuq in-nefqa
 Sommarju tal-impatt stmat fuq in-nefqa
 EUR miljun (sa tliet punti deċimali)
 Intestatura tal-qafas finanzjarju
 pluriennali
 Numru 2
 Tkabbir Sostenibbli: riżorsi naturali
 DĠ: <MARE>
 Sena
 2017
 10
 Sena
 2018
 Sena
 2019
 Sena
 2020
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 • Approprjazzjonijiet operazzjonali
 Numru tal-linja baġitarja 11.0301.
 Impenji
 (1)
 0.575
 0.575
 0.575
 0.575
 2.300
 Pagamenti
 (2)
 0.575
 0.575
 0.575
 0.575
 2.300
 Numru tal-linja baġitarja
 Impenji
 (1a)
 Pagamenti
 (2a)
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi
 11
 Numru tal-linja baġitarja
 (3)
 Approprjazzjonijiet TOTALI
 għal DĠ MARE
 Impenji
 =1+1a +3
 0.575
 0.575
 0.575
 0.575
 2.300
 Pagamenti
 =2+2a
 +3
 0.575
 0.575
 0.575
 0.575
 2.300
 • TOTAL ta’ approprjazzjonijiet operazzjonali
 Impenji
 (4)
 0.575
 0.575
 0.575
 0.575
 2.300
 Pagamenti
 (5)
 0.575
 0.575
 0.575
 0.575
 2.300
 • TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi
 (6)
 Approprjazzjonijiet TOTALI
 taħt l-INTESTATURA 2
 tal-qafas finanzjarju pluriennali
 Impenji
 =4+ 6
 0.575
 0.575
 0.575
 0.575
 2.300
 Pagamenti
 =5+ 6
 0.575
 0.575
 0.575
 0.575
 2.300
 Jekk il-proposta/inizjattiva taffettwa iżjed minn intestatura waħda:
 • TOTAL ta’ approprjazzjonijiet operazzjonali
 Impenji
 (4)
 Pagamenti
 (5)
 • TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi
 (6)
 Approprjazzjonijiet TOTALI
 skont l-INTESTATURI 1 sa 4
 tal-qafas finanzjarju pluriennali
 (Ammont ta’ referenza)
 Impenji
 =4+ 6
 Pagamenti
 =5+ 6
 Intestatura tal-qafas finanzjarju
 pluriennali
 5
 “Nefqa amministrattiva”
 EUR miljun (sa tliet punti deċimali)
 Sena
 2017
 Sena
 2018
 Sena
 2019
 Sena
 2020
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 DĠ: MARE
 • Riżorsi umani
 • Nefqa amministrattiva oħra
 TOTAL għad-DĠ MARE
 Approprjazzjonijiet
 Approprjazzjonijiet TOTALI
 taħt l-INTESTATURA 5
 tal-qafas finanzjarju pluriennali
 (Impenji totali = Pagamenti totali)
 EUR miljun (sa tliet punti deċimali)
 Sena
 N
 12
 Sena
 N+1
 Sena
 N+2
 Sena
 N+3
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 Approprjazzjonijiet TOTALI
 skont l-INTESTATURI 1 sa 5
 tal-qafas finanzjarju pluriennali
 Impenji
 0.798
 0.798
 0.798
 0.848
 3.242
 Pagamenti
 0.798
 0.798
 0.798
 0.848
 3.242
 Impatt stmat fuq l-approprjazzjonijiet operazzjonali
 ◻
 Il-proposta/inizjattiva ma teħtieġ l-ebda użu ta’ approprjazzjonijiet operazzjonali
 ☑
 Il-proposta/inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:
 Approprjazzjonijiet ta’ impenn f’miljuni ta’ EUR (sa tliet punti deċimali)
 Indika l-għanijiet u r-riżultati
 ⇩
 Sena
 2017
 Sena
 2018
 Sena
 2019
 Sena
 2020
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 Riżultati
 Tip
 13
 Kost medju
 Nru
 Kost
 Nru
 Kost
 Nru
 Kost
 Nru
 Kost
 Nru
 Kost
 Nru
 Kost
 Nru
 Kost
 Nru totali
 Kost totali
 GĦAN SPEĊIFIKU Nru 1
 14
 ...
 - aċċess (ref t 4000xx55
 Annwali
 0.220
 0.220
 0.220
 0.220
 0.220
 0.880
 - settorjali
 Annwali
 0.355
 0.355
 0.355
 0.355
 0.355
 1.420
 - Riżultat
 Subtotal tal-għan speċifiku Nru 1
 0.575
 0.575
 0.575
 0.575
 2.300
 GĦAN SPEĊIFIKU Nru 2 ...
 - Riżultat
 Subtotal tal-għan speċifiku Nru 2
 SPIŻA TOTALI
 0.575
 0.575
 0.575
 0.575
 2.300
 Impatt stmat fuq l-approprjazzjonijiet ta’ natura amministrattiva
 Sommarju
 ☑
 Il-proposta/inizjattiva ma teħtieġ l-ebda użu ta’ approprjazzjonijiet ta’ natura amministrattiva
 ◻
 Il-proposta/inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:
 f’miljuni ta’ EUR (sa tliet punti deċimali)
 Sena
 15
 Sena
 Sena
 Sena
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 INTESTATURA 5
 tal-qafas finanzjarju pluriennali
 Riżorsi umani
 Infiq amministrattiv ieħor:
 Subtotal tal-INTESTATURA 5
 tal-qafas finanzjarju pluriennali
 Riżorsi li jaqgħu barra l-INTESTATURA 5
 16
 tal-qafas finanzjarju pluriennali
 Riżorsi umani
 Nefqa oħra
 ta’ natura amministrattiva
 Subtotal
 Riżorsi li jaqgħu barra l-INTESTATURA 5
 tal-qafas finanzjarju pluriennali
 TOTAL
 .
 L-approprjazzjonijiet meħtieġa għar-riżorsi umani u għal infiq ieħor ta’ natura amministrattiva se jiġu ssodisfati b’approprjazzjonijiet mid-DĠ li diġà jkunu assenjati għall-ġestjoni tal-azzjoni u/jew kienu ġew ridistribwiti fid-DĠ, flimkien, jekk dan ikun neċessarju, ma’ xi allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.
 Stima tar-riżorsi umani meħtieġa
 ◻
 Il-proposta/inizjattiva ma teħtieġ l-ebda użu ta’ riżorsi umani.
 ☑
 Il-proposta/inizjattiva teħtieġ l-użu ta’ riżorsi umani, kif spjegat hawn taħt:
 L-istima trid tingħata f’unitajiet ekwivalenti għall-full time
 Sena 2017
 Sena 2018
 Sena 2019
 Sena 20120
 • Pożizzjonijiet fil-pjan ta’ stabbiliment (uffiċjali u persunal temporanju)
 XX 01 01 01 (Kwartieri ġenerali u Uffiċċji ta’ Rappreżentanza tal-Kummissjoni)
 XX 01 01 02 (Delegazzjonijiet)
 XX 01 05 01 (Riċerka indiretta)
 10 01 05 01 (Riċerka diretta)
 •Persunal estern (f’unitajiet ekwivalenti għall-full time: FTE)
 17
 XX 01 02 01 (AC, ENS, INT mill-“pakkett globali”)
 XX 01 02 02 (AC, AL, ENS, INT u JED fid-delegazzjonijiet)
 11 01 04 01
 18
 - fil-Kwartieri Ġenerali
 - fid-Delegazzjonijiet
 XX 01 05 02 (AC, END, INT - Riċerka indiretta)
 10 01 05 02 (AC, END, INT - Riċerka diretta)
 Linji baġitarji oħrajn (speċifika)
 TOTAL
 XX huwa l-qasam ta’ politika jew it-titolu baġitarju kkonċernat.
 Ir-riżorsi umani meħtieġa għandhom jiġu mill-persunal tad-DĠ li diġà jkun assenjat għall-immaniġġjar tal-azzjoni u/jew ikun ġie riallokat fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tal-limiti baġitarji.
 Deskrizzjoni tal-kompiti li jridu jitwettqu:
 Uffiċjali u persunal temporanju
 L-implimentazzjoni tal-Protokoll (il-pagamenti, l-aċċess għal bastimenti tal-UE fl-ilmijiet ta’ Mauritius, l-ipproċessar ta’ awtorizzazzjonijiet tas-sajd), it-tħejjija u s-segwitu ta’ Kumitati Konġunti) tħejjija għat-tiġdid tal-Protokoll: l-evalwazzjoni esterna, il-proċeduri leġiżlattivi, in-negozjati.
 Persunal estern
 Implimentazzjoni tal-Protokoll: kuntatti mal-awtoritajiet ta’ Mauritius għall-aċċess għal bastimenti tal-UE fl-ilmijiet ta’ Mauritius, l-ipproċessar tal-awtorizzazzjoni tas-sajd, it-tħejjija u s-segwitu ta’ Kumitati Konġunti, b’mod partikolari l-implimentazzjoni tal-appoġġ settorjali.
 Kompatibbiltà mal-qafas finanzjarju pluriennali attwali
 ☑
 Il-proposta/inizjattiva hija kompatibbli mal-qafas finanzjarju pluriennali attwali.
 ◻
 Il-proposta/inizjattiva se tinvolvi l-programmazzjoni mill-ġdid tal-intestatura rilevanti fil-qafas finanzjarju pluriennali.
 Spjega xi programmazzjoni mill-ġdid hija meħtieġa, billi tispeċifika l-intestaturi tal-baġit ikkonċernati u l-ammonti korrispondenti.
 [...]
 ◻
 Il-proposta/inizjattiva teħtieġ l-applikazzjoni tal-istrument ta’ flessibbiltà jew ir-reviżjoni tal-qafas finanzjarju pluriennali.
 Spjega x’inhu meħtieġ, billi tispeċifika l-intestaturi u l-linji baġitarji kkonċernati u l-ammonti korrispondenti.
 [...]
 Kontribuzzjonijiet ta’ partijiet terzi
 ☑Il-proposta/inizjattiva ma tipprevedix kofinanzjament minn partijiet terzi.
 Il-proposta/inizjattiva tipprevedi l-kofinanzjament stmat hawn taħt.
 Approprjazzjonijiet f’miljuni ta’ EUR (sa tliet punti deċimali)
 Sena
 N
 Sena
 N+1
 Sena
 N+2
 Sena
 N+3
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 Total
 Speċifika l-korp ta’ kofinanzjament
 Approprjazzjonijiet TOTALI kofinanzjati
 3.3.Impatt stmat fuq id-dħul
 ☑
 Il-proposta/inizjattiva ma għandha l-ebda impatt finanzjarju fuq id-dħul.
 ◻
 Il-proposta/inizjattiva għandha dan l-impatt finanzjarju li ġej:
 ◻
 fuq ir-riżorsi proprji
 ◻
 fuq l-introjtu mixxellanju
 f’miljuni ta’ EUR (sa tliet punti deċimali)
 Linja baġitarja tad-dħul:
 Approprjazzjonijiet disponibbli għas-sena finanzjarja attwali
 Impatt tal-proposta/l-inizjattiva
 19
 Sena
 N
 Sena
 N+1
 Sena
 N+2
 Sena
 N+3
 Niżżel is-snin kollha li hemm bżonn biex turi d-durata tal-impatt (ara l-punt 1.6)
 Artikolu .............
 Għad-dħul mixxellanju “assenjat”, speċifika l-linja/i baġitarja/i tan-nefqa affettwata/i.
 [...]
 Speċifika l-metodu għall-kalkolu tal-impatt fuq id-dħul.
 [...]
 (1)
 Adottat fil-11 ta’ April 2016 waqt it-3459 laqgħa tal-Kunsill tal-Agrikoltura u s-Sajd.
 (2)
 ĠU L 79 18.3.2014, p. 3.
 (3)
 Id-Deċiżjoni tal-Kunsill 2014/146/UE tat-28 ta’ Jannar 2014 dwar il-konklużjoni tal-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Mawrizju (ĠU L 79, 18.3.2014, p. 2)
 (4)
 ABM: ġestjoni bbażata fuq l-attività; ABB: ibbaġitjar ibbażat fuq l-attività.
 (5)
 Kif imsemmi fl-Artikolu 54(2)(a) jew (b) tar-Regolament Finanzjarju.
 (6)
 Dettalji tal-metodi ta’ ġestjoni u tar-referenzi għar-Regolament Finanzjarju jistgħu jinstabu fuq is-sit BudgWeb:
 http://www.cc.cec/budg/man/budgmanag/budgmanag_mt.html
 (7)
 Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.
 (8)
 L-EFTA: L-Assoċazzjoni Ewropea tal-Kummerċ Ħieles.
 (9)
 Pajjiżi kandidati u, meta jkun applikabbli, pajjiżi kandidati potenzjali mill-Balkani tal-Punent.
 (10)
 Is-sena N hija s-sena li fiha tibda l-implimentazzjoni tal-proposta/inizjattiva.
 (11)
 Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.
 (12)
 Is-sena N hija s-sena li fiha tibda l-implimentazzjoni tal-proposta/inizjattiva.
 (13)
 Ir-riżultati huma prodotti u servizzi li jridu jiġu pprovduti (pereżempju, l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.).
 (14)
 Kif deskritt fil-punt 1.4.2. “Għan(ijiet) speċifiku/speċifiċi...”
 (15)
 Is-sena N hija s-sena li fiha tibda l-implimentazzjoni tal-proposta/inizjattiva.
 (16)
 Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.
 (17)
 AC = Persunal Kuntrattwali; AL = Persunal Lokali; END = Espert Nazzjonali Sekondat; INT= Persunal tal-aġenzija; JED = Esperti Żgħażagħ f’Delegazzjonijiet.
 (18)
 Sublimitu għall-persunal estern kopert mill-approprjazzjonijiet operazzjonali (dawk li kienu linji “BA”).
 (19)
 Fir-rigward ta’ riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti gross wara tnaqqis ta’ 25 % għall-ispejjeż ta’ ġbir.
 ---documentbreak---
 IL-KUMMISSJONI EWROPEA
 Brussell, 15.9.2017
 COM(2017) 484 final
 ANNESS
 tal-
 Proposta għalDEĊIŻJONI TAL-KUNSILL
 dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 PROTOKOLL
 li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
 Artikolu 1
 Tul ta’ żmien
 Dan il-Protokoll u l-Anness tiegħu għandhom japplikaw għal perjodu ta’ erba’ snin mid-data tal-applikazzjoni provviżorja tagħhom.
 Artikolu 2
 Prinċipji
 1.
 Kif previst fl-Artikolu 6 tal-Ftehim ta’ Sħubija dwar is-Sajd, il-bastimenti li jtajru l-bandiera ta’ Stat Membru tal-Unjoni Ewropea, minn hawn ’il quddiem bastimenti tal-Unjoni, jistgħu jinvolvu ruħhom f’attivitajiet tas-sajd fl-ilmijiet ta’ Mauritius biss jekk ikollhom awtorizzazzjoni tas-sajd maħruġa taħt dan il-Protokoll skont il-Kapitolu II tal-Anness tiegħu.
 2.
 Bil-għan li jitkompla l-iżvilupp tas-sajd responsabbli u sostenibbli, il-Partijiet jaqblu li jikkooperaw kontra s-sajd illegali, mhux irrapportat u mhux irregolat.
 3.
 B’dan, il-Partijiet qed jintrabtu li jippromwovu s-sajd responsabbli fl-ilmijiet ta’ Mauritius abbażi tal-prinċipju tan-nondiskriminazzjoni bejn il-flotot differenti li jkunu qed jistadu fl-ilmijiet ta’ Mauritius. Mauritius jimpenja ruħu li japplika l-istess miżuri tekniċi u ta’ konservazzjoni għall-flotot industrijali kollha li joperaw fl-ilmijiet tiegħu.
 4.
 Fl-interess tat-trasparenza, l-awtoritajiet ta’ Mauritius jimpenjaw ruħhom li jipprovdu lill-UE, permezz tal-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd (minn hawn ’il quddiem imsejjaħ il-Kumitat Konġunt), l-informazzjoni rilevanti dwar l-attivitajiet ta’ sajd li jsiru fl-ilmijiet ta’ Mauritius, f’konformità mar-rekwiżiti IOTC.
 5.
 B’dan, il-Partijiet jintrabtu li jimplimentaw dan il-Ftehim skont l-Artikolu 9 tal-Ftehim ta’ Cotonou fir-rigward ta’ elementi essenzjali marbutin mad-drittijiet tal-bniedem, mal-prinċipji demokratiċi u mal-istat tad-dritt, u fir-rigward ta’ elementi fundamentali relatati mal-governanza t-tajba.
 6.
 L-impjieg tal-baħrin abbord il-bastimenti tal-Unjoni Ewropea għandu jkun regolat mid-Dikjarazzjoni tal-Organizzazzjoni Internazzjonali tax-Xogħol (ILO) dwar il-Prinċipji u d-Drittijiet Fundamentali fuq ix-Xogħol, li għandha tapplika bi dritt għall-kuntratti korrispondenti u għat-termini ġenerali tal-impjieg. B’mod partikolari, din tikkonċerna l-libertà ta’ assoċjazzjoni u r-rikonoxximent effettiv tad-dritt għan-negozjar kollettiv u l-eliminazzjoni tad-diskriminazzjoni fir-rigward tal-impjiegi u tax-xogħol.
 Artikolu 3
 Opportunitajiet tas-sajd
 1.
 L-opportunitajiet tas-sajd mogħtija skont l-Artikolu 5 tal-Ftehim ta’ Sħubija dwar is-Sajd għal speċijiet migratorji ħafna (speċijiet elenkati fl-Anness 1 tal-Konvenzjoni tan-Nazzjonijiet Uniti dwar id-Dritt tal-Baħar tal-1982), għandhom ikunu kif ġej:
 (a)
 40 bastiment tas-sajd bil-purse seine; u
 (b)
 45 bastiment tas-sajd bil-konz tal-wiċċ.
 2.
 Mauritius għandu jawtorizza massimu ta’ 20 bastiment tal-provvista sabiex jassistu fl-operazzjonijiet ta’ bastimenti tas-sajd tal-Unjoni awtorizzati fl-ilmijiet ta’ Mauritius, sakemm ma jkunx stabbilit mod ieħor mill-IOTC.
 3.
 Il-Paragrafi 1 u 2 għandhom japplikaw soġġetti għall-Artikoli 8 u 9 ta’ dan il-Protokoll.
 Artikolu 4Kontribuzzjoni finanzjarja
 1.
 Il-kontribuzzjoni finanzjarja totali msemmija fl-Artikolu 7 tal-Ftehim ta’ Sħubija dwar is-Sajd, għall-perjodu msemmi fl-Artikolu 1, għandha tkun ta’ EUR 2 300 000.
 2.
 Din il-kontribuzzjoni finanzjarja totali għandha tinkludi:
 (a)
 l-ammont annwali ta’ EUR 220 000 għall-aċċess għall-ilmijiet ta’ Mauritius, li jkun ekwivalenti għal tunnellaġġ ta’ referenza ta’ 4000 tunnellata fis-sena;
 (b)
 l-ammont speċifiku ta’ EUR 220 000 fis-sena bħala appoġġ għall-politika settorjali tas-sajd ta’ Mauritius u għall-implimentazzjoni tagħha. u
 (c)
 l-ammont addizzjonali ta’ EUR 135 000 għall-appoġġ tal-iżvilupp tal-politika marittima u tal-ekonomija tal-oċeani f’konformità mal-objettivi stabbiliti fl-Artikoli 9 ta’ dan il-Protokoll.
 3.
 Il-paragrafu 1 għandu japplika soġġett għall-Artikoli 5 sa 9 ta’ dan il-Protokoll.
 4.
 L-Unjoni Ewropea għandha tħallas l-ammont imsemmi fil-paragrafu 2(a) ta’ dan l-Artikolu mhux aktar tard minn 60 jum wara l-bidu tal-applikazzjoni provviżorja għall-ewwel sena u, mhux aktar tard mid-data tal-anniversarju tal-applikazzjoni provviżorja ta’ dan il-Protokoll għas-snin ta’ wara.
 5.
 Jekk il-livell annwali tal-qabdiet tat-tonn mill-bastimenti tal-Unjoni Ewropea fl-ilmijiet ta’ Mauritius jkun akbar mit-tunnellaġġ ta’ referenza annwali msemmi fil-paragrafu 2(a), l-ammont tal-kontribuzzjoni finanzjarja annwali għad-drittijiet tal-aċċess għandu jiżdied għal EUR 55 għal kull tunnellata addizzjonali li tinqabad.
 6.
 Madankollu, l-ammont totali annwali li tħallas l-Unjoni Ewropea ma għandux jaqbeż id-doppju tal-ammont indikat fil-paragrafu 2(a). Meta l-kwantitajiet maqbuda mill-bastimenti tal-Unjoni Ewropea fl-ilmijiet ta’ Mauritius jaqbżu l-kwantitajiet li jikkorrispondu għad-doppju tal-ammont annwali totali, l-ammont dovut għall-kwantità li taqbeż dak il-limitu għandu jitħallas is-sena ta’ wara.
 7.
 Mauritius għandu jkollu diskrezzjoni sħiħa dwar l-użu tal-kontribuzzjoni finanzjarja speċifikata fil-paragrafu 2(a).
 8.
 Il-kontribuzzjoni finanzjarja għandha tiġi mħallsa f’kont wieħed tat-Teżor Pubbliku ta’ Mauritius miftuħ mal-Bank Ċentrali ta’ Mauritius. Il-kontribuzzjoni finanzjarja msemmija fil-paragrafi 2(b) u 2(c) għandha tkun disponibbli għall-entità ta’ Mauritius responsabbli mill-implimentazzjoni tal-politiki tas-sajd u ta’ dawk marittimi. Kull sena, l-awtoritajiet ta’ Mauritius għandhom jipprovdu n-numru tal-kont lill-awtoritajiet tal-Unjoni Ewropea.
 9.
 Ir-regoli ta’ implimentazzjoni dettaljati dwar l-użu tal-kontribuzzjoni finanzjarja msemmija fl-Artikolu 4(2)(c) għandu jkun hemm qbil dwarhom fl-ewwel laqgħa tal-Kumitat Konġunt li sseħħ taħt dan il-Protokoll. Din se tinkludi d-definizzjoni ta’ azzjonijiet msemmija fl-Artikolu 9, id-dipartimenti responsabbli, l-approssimazzjonijiet baġitarji korrispondenti, il-modalitajiet ta’ żborż kif ukoll il-mekkaniżmi ta’ rappurtar.
 Artikolu 5
 Appoġġ Settorjali
 1.
 Sa mhux aktar tard minn tliet xhur wara d-data tal-applikazzjoni provviżorja ta’ dan il-Protokoll, il-Kumitat Konġunt għandu jaqbel fuq programm settorjali pluriennali u fuq regoli ta’ implimentazzjoni dettaljati li jkopru, b’mod partikolari:
 (a)
 programm annwali u pluriennali għall-użu tal-ammont speċifiku tal-kontribuzzjoni finanzjarja msemmija fl-Artikolu 4, il-paragrafu 2(b);
 (b)
 l-objettivi, li għandhom jintlaħqu fuq bażi annwali u pluriennali sabiex jinkiseb, fuq medda ta’ żmien, sajd sostenibbli u responsabbli, skont il-prijoritajiet espressi mill-Mauritius fil-politika tas-sajd u l-politika marittima nazzjonali tiegħu, u politiki oħrajn marbuta mal-promozzjoni tas-sajd responsabbli u sostenibbli jew li għandhom impatt fuqu; u
 (c)
 il-kriterji u l-proċeduri li għandhom jintużaw biex jiġu evalwati r-riżultati miksubin kull sena.
 2.
 Kwalunkwe emenda fil-programm settorjali annwali jew pluriennali għandha tiġi approvata mill-Kumitat Konġunt.
 3.
 Kull sena, Mauritius għandu jippreżenta rapport annwali fuq l-azzjonijiet implimentati u r-riżultati miksuba bl-appoġġ settorjali, li għandu jiġi eżaminat mill-Kumitat Konġunt. Mauritius għandu jirrapporta qabel l-iskadenza tal-Protokoll attwali dwar l-implimentazzjoni tal-appoġġ settorjali matul il-perjodu ta’ dan il-Protokoll.
 4.
 L-ammont speċifiku tal-kontribuzzjoni finanzjarja msemmija fl-Artikolu 4(2)(b) għandu jitħallas bin-nifs, bi ħlasijiet parzjali. Għall-ewwel sena tal-Protokoll, il-ħlas parzjali għandu jsir skont il-ħtiġijiet identifikati bħala parti mill-programmazzjoni maqbula. Għas-snin sussegwenti tal-applikazzjoni, il-ħlas parzjali għandu jsir abbażi ta’ analiżi tar-riżultati miksubin fl-implimentazzjoni tal-appoġġ settorjali u l-programm annwali maqbul.
 Fid-dawl tar-riżultati ta’ din l-analiżi, jekk ir-riżultati miksuba jkunu inkonsistenti mal-programmazzjoni jew jekk l-eżekuzzjoni finanzjarja tinstab li ma tkunx biżżejjed mill-Kumitat Konġunt, il-ħlas tal-kontribuzzjoni finanzjarja speċifika previst fl-Artikolu 4(2)(b) ta’ dan il-Protokoll jista’ jiġi rivedut jew sospiż, parzjalment jew bis-sħiħ.
 5.
 Il-ħlas tal-kontribuzzjoni finanzjarja għandu jissokta wara konsultazzjoni u ftehim mill-Partijiet meta jkun iġġustifikat fuq il-bażi tar-riżultati tal-implimentazzjoni tal-programmazzjoni maqbula msemmija fil-paragrafu 1.
 6.
 Il-kontribuzzjoni finanzjarja speċifika prevista fl-Artikolu 4(2)(b) ma tistax titħallas wara perjodu ta’ sitt (6) xhur minn meta jiskadi l-Protokoll. Kull meta jkun meħtieġ, il-Partijiet għandhom ikomplu jimmonitorjaw l-implimentazzjoni tal-appoġġ settorjali wara li jiskadi dan il-Protokoll.
 Artikolu 6
 Kooperazzjoni xjentifika għal sajd responsabbli
 1.
 Il-Partijiet jimpenjaw ruħhom li jikkonformaw mar-riżoluzzjonijiet, ir-rakkomandazzjonijiet u l-miżuri ta’ ġestjoni applikabbli rilevanti adottati mill-Kummissjoni għat-Tonn tal-Oċean Indjan (IOTC) rigward il-konservazzjoni u l-ġestjoni responsabbli tas-sajd.
 2.
 Abbażi tar-rakkomandazzjonijiet u tar-riżoluzzjonijiet li ttieħdu fi ħdan l-IOTC u tal-aħjar parir xjentifiku disponibbli u, fejn xieraq, ir-riżultati tal-laqgħa xjentifika konġunta prevista fl-Artikolu 4 tal-Ftehim ta’ Sħubija dwar is-Sajd, il-Partijiet jistgħu jikkonsultaw lil xulxin fi ħdan il-Kumitat Konġunt u, fejn meħtieġ, jiftiehmu dwar il-miżuri sabiex tkun żgurata l-ġestjoni sostenibbli tar-riżorsi tas-sajd ta’ Mauritius koperti minn dan il-Protokoll sa fejn huma kkonċernati l-attivitajiet tal-bastimenti tal-Unjoni.
 Artikolu 7
 Sajd sperimentali u opportunitajiet ġodda tas-sajd
 1.
 Il-Kumitat Konġunt jista’ jqis u japprova l-possibbiltà li jagħmel kampanji tas-sajd sperimentali fl-ilmijiet ta’ Mauritius bil-ħsieb li jittestja l-fattibbiltà teknika u l-vijabbiltà ekonomika ta’ sajd ġdid li ma jkunx previst fl-Artikolu 3. Għal dan il-għan u fuq bażi ta' każ b’każ, il-Kumitat Konġunt għandu jiddetermina l-ispeċijiet, il-kundizzjonijiet, inkluż il-parteċipazzjoni tax-xjenzati ta’ Mauritius f’tali kampanji, u kwalunkwe parametru rilevanti ieħor. L-awtorizzazzjoni għas-sajd sperimentali m’għandhiex taqbeż il-perjodu massimu ta’ sitt (6) xhur.
 2.
 Filwaqt li jitqies l-aqwa parir xjentifiku disponibbli u abbażi tar-riżultati tal-kampanji tas-sajd sperimentali, jekk l-Unjoni Ewropea tkun interessata f’opportunitajiet ġodda tas-sajd, il-Kumitat Konġunt għandu, fuq approvazzjoni, jippreskrivi l-kundizzjonijiet li japplikaw għal tali attivitajiet tas-sajd ġodda.
 3.
 F’każ li l-Partijiet iqisu li l-kampanji sperimentali jkunu taw riżultati pożittivi, Mauritius jista’ jalloka l-possibbiltajiet tas-sajd tal-ispeċijiet il-ġodda lill-flotta tal-Unjoni sa ma jiskadi dan il-Protokoll. Għalhekk il-kumpens finanzjarju msemmi fl-Artikolu 4(2)(a) ta’ dan il-Protokoll għandu konsegwentement jiġi aġġustat mill-Kumitat Konġunt. It-tariffi li sidien il-bastimenti jridu jħallsu u l-kundizzjonijiet marbutin magħhom previsti fl-Anness għandhom jiġu emendati kif xieraq.
 Artikolu 8
 Aġġustament tal-opportunitajiet tas-sajd, tunnellaġġ ta’ riferiment u tal-miżuri tekniċi bi ftehim reċiproku
 1.
 Il-Kumitat Konġunt jista’ jirrevedi u jaġġusta l-opportunitajiet tas-sajd imsemmija fl-Artikolu 3, diment li r-rakkomandazzjonijiet u r-riżoluzzjonijiet adottati fl-IOTC jikkonfermaw li aġġustament bħal dan ikun jiżgura l-ġestjoni sostenibbli tat-tonn u ta’ speċijiet li jixbhu lit-tonn fl-Oċean Indjan.
 2.
 F’dan il-każ, il-kontribuzzjoni finanzjarja msemmija fl-Artikolu 4(2)(a) għandha tiġi aġġustata b’mod proporzjonat u pro rata temporis permezz ta’ deċiżjoni tal-Kumitat Konġunt. Madankollu, l-ammont annwali kollu mħallas mill-Unjoni Ewropea ma għandux jaqbeż id-doppju tal-ammont indikat fl-Artikolu 4(2)(a). L-aġġustament tal-opportunitajiet tas-sajd imsemmija f’dan l-Artikolu jista’ jkun ibbażat ukoll fuq ir-riżultati tas-sajd sperimentali mwettaq skont l-Artikolu 8.
 3.
 Tliet xhur qabel it-tmiem tat-tieni sena wara l-bidu tal-applikazzjoni provviżorja tal-Protokoll, u diment li l-livell attwali rrapportat tal-qabdiet minn bastimenti tal-UE fl-ilmijiet ta’ Mauritius ikun jaqbeż it-tunnellaġġ ta’ referenza, il-Partijiet jistgħu jirrevedu u jaġġustaw it-tunnellaġġ ta’ referenza. Fejn japplika dan ta’ hawn fuq, il-kontribuzzjoni finanzjarja fl-Artikolu 4(2)(a) tista’ tiġi aġġustata għall-perjodu ta’ implimentazzjoni li jkun fadal.
 4.
 Meta jkun meħtieġ, il-Kumitat Konġunt jista’ jeżamina u jadatta d-dispożizzjonijiet li jirregolaw l-attivitajiet tas-sajd u r-regoli għall-implimentazzjoni ta’ dan il-Protokoll u tal-Anness tiegħu.
 Artikolu 9
 Kooperazzjoni fil-qasam tal-Ekonomija tal-Oċeani
 1.
 Il-Partijiet għandhom jimpenjaw ruħhom sabiex jiżviluppaw qafas biex titjieb il-kooperazzjoni fil-qasam tal-ekonomija tal-oċeani. Dan jista’ jkopri fost l-oħrajn, l-akkwakultura, l-iżvilupp sostenibbli tal-oċeani, l-ippjanar spazjali marittimu, l-enerġija tal-baħar u l-ambjent tal-baħar.
 2.
 Il-Partijiet għandhom jikkooperaw fl-iżvilupp ta’ azzjonijiet konġunti sabiex dawn l-objettivi jintlaħqu aħjar, inkluż permezz ta’ għodod u ta’ programmi ta’ kooperazzjoni eżistenti.
 3.
 Il-Partijiet jaqblu li jibdew azzjoni permezz tal-istabbiliment ta’ punti fokali, skambju ta’ informazzjoni u għarfien espert f’dan il-qasam.
 Artikolu 10
 Sospensjoni tal-implimentazzjoni tal-Protokoll
 1.
 L-implimentazzjoni ta’ dan il-Protokoll għandha tiġi sospiża meta xi waħda mill-Partijiet teżiġi dan, fiċ-ċirkostanzi li ġejjin:
 (a)
 jekk ċirkostanzi eċċezzjonali, minbarra fenomeni naturali, ma jippermettux li jsiru attivitajiet tas-sajd fl-ilmijiet ta’ Mauritius;
 (b)
 fejn tinqala’ tilwima bejn il-Partijiet dwar l-interpretazzjoni u l-implimentazzjoni ta’ dan il-Protokoll u l-Anness tiegħu li ma tistax tinstab soluzzjoni għaliha;
 (c)
 jekk waħda mill-Partijiet tonqos milli tikkonforma mad-dispożizzjonijiet ta’ dan il-Protokoll u mal-Anness tiegħu, u b’mod partikolari b’rabta ma’ ksur ta’ elementi essenzjali u fundamentali tad-drittijiet umani kif stipulat mill-Artikolu 9 tal-Ftehim ta’ Cotonou, u skont il-proċedura stabbilita fl-Artikoli 8 u 96 tiegħu;
 (d)
 fil-każ li l-Unjoni Ewropea tonqos milli tagħmel il-ħlas previst fl-Artikolu 4(2)(a) fiż-żmien xieraq għal raġunijiet mhux koperti mill-paragrafu 1(c) ta’ dan l-Artikolu.
 2.
 Qabel ma jieħdu kwalunkwe deċiżjoni ta’ sospensjoni, il-Partijiet għandhom jagħmlu konsultazzjonijiet sabiex isibu soluzzjoni amikevoli.
 3.
 Meta jkun beħsiebha tissospendi l-implimentazzjoni ta’ dan il-Protokoll il-Parti kkonċernata għandha tibgħat notifika bil-miktub dwar l-intenzjoni tagħha mill-inqas tliet xhur qabel id-data meta tkun se tidħol fis-seħħ din is-sospensjoni.
 4.
 Fil-każ ta’ sospensjoni tal-implimentazzjoni, il-Partijiet għandhom ikomplu jikkonsultaw bil-għan li tinstab soluzzjoni amikevoli għat-tilwima tagħhom. Fejn tinstab soluzzjoni bħal din, il-Protokoll għandu jerġa’ jibda jiġi implimentat u l-ammont tal-kontribuzzjoni finanzjarja għandu jitnaqqas b’mod proporzjonat u pro rata temporis skont il-perjodu li fih kienet sospiża l-implimentazzjoni ta’ dan il-Protokoll.
 Artikolu 11
 Qafas legali
 1.
 L-attivitajiet tal-bastimenti tas-sajd tal-Unjoni fl-ilmijiet ta’ Mauritius huma soġġetti għal-liġijiet u r-regolamenti ta’ Mauritius, sakemm ma jkunx stipulat mod ieħor skont dan il-Protokoll u l-Anness tiegħu.
 2.
 Iż-żewġ Partijiet għandhom jinnotifikaw lil xulxin bil-kitba, fi żmien xieraq, b’kull bidla fil-leġiżlazzjoni u fil-politika tas-sajd rilevanti rispettiva tagħhom.
 Artikolu 12Kunfidenzjalità
 1.
 Iż-żewġ Partijiet għandhom jiżguraw li kull dejta personali relatata mal-bastimenti tal-Unjoni Ewropea u l-attivitajiet tas-sajd tagħhom fl-ilmijiet ta’ Mauritius, li tinkiseb fil-kuntest tal-Ftehim u ta’ dan il-Protokoll għandha tiġi trattata f’kull ħin skont il-prinċipji rispettivi tagħhom tal-kunfidenzjalità u tal-protezzjoni tad-dejta.
 2.
 Iż-żewġ Partijiet għandhom jiżguraw li tiġi ppubblikata biss id-dejta aggregata dwar l-attivitajiet tas-sajd tal-flotta tal-Unjoni Ewropea fl-ilmijiet ta’ Mauritius, f’konformità mad-dispożizzjonijiet korrispondenti tal-IOTC u ta’ organizzazzjonijiet tas-sajd internazzjonali rilevanti oħrajn.
 3.
 Id-dejta li tista’ titqies bħala kunfidenzjali għal raġunijiet oħra għandha tintuża biss għall-implimentazzjoni tal-Ftehim u għall-finijiet tal-ġestjoni tas-sajd, tal-monitoraġġ, tal-kontroll u tas-sorveljanza.
 Artikolu 13
 Skambji elettroniċi tad-dejta
 1.
 Mauritius u l-Unjoni Ewropea jimpenjaw ruħhom li jimplimentaw is-sistemi meħtieġa għall-iskambju elettroniku tal-informazzjoni u d-dokumenti kollha relatati mal-implimentazzjoni tal-Ftehim. F’kull waqt, il-forma elettronika ta’ dokument se titqies li hija ekwivalenti għall-verżjoni stampata.
 2.
 Iż-żewġ Partijiet għandhom jgħarrfu mill-ewwel lil xulxin dwar kwalunkwe tfixkil fis-sistema tal-kompjuter li ma jħallix li jsiru skambji bħal dawn. F’dawk iċ-ċirkostanzi, l-informazzjoni u d-dokumenti relatati mal-implimentazzjoni tal-Ftehim għandhom jinbidlu b’mod awtomatiku bil-verżjoni stampata tagħhom, kif iddefinit fl-Anness.
 Artikolu 14
 Terminazzjoni
 1.
 Dan il-Protokoll jista’ jiġi tterminat fuq l-inizjattiva ta’ xi waħda mill-Partijiet fil-każijiet u skont il-kondizzjonijiet imsemmija fl-Artikolu 12 tal-Ftehim.
 2.
 F’każ ta’ terminazzjoni ta’ dan il-Protokoll, il-Parti kkonċernata għandha tinnotifika bil-miktub lill-Parti l-oħra bl-intenzjoni tagħha li ttemm il-Protokoll mill-inqas sitt xhur qabel id-data meta għandha sseħħ it-tali terminazzjoni.
 3.
 Meta tintbagħat in-notifika msemmija fil-paragrafu preċedenti għandu jingħata bidu għall-konsultazzjonijiet bejn il-Partijiet.
 4.
 Fil-każ tal-iskadenza tal-Protokoll, jew it-terminazzjoni tiegħu kif previst fl-Artikolu 12, is-sidien tal-bastimenti tal-UE għandhom ikomplu jkunu responsabbli għal kwalunkwe ksur tad-dispożizzjonijiet tal-Ftehim jew ta' dan il-Protokoll jew tal-liġijiet applikabbli ta’ Mauritius li jkun seħħ qabel l-iskadenza jew it-terminazzjoni ta’ dan il-Protokoll, jew għal kull tariffa tal-liċenzja jew għal kull ħlas dovut li jkun għadu pendenti li ma jkunx tħallas meta jkun skada l-Protokoll jew meta dan ikun ġie terminat.
 Artikolu 15
 Applikazzjoni provviżorja
 Dan il-Protokoll għandu japplika b’mod provviżorju mill-mument tal-iffirmar tiegħu mill-Partijiet.
 Artikolu 16
 Dħul fis-seħħ
 Dan il-Protokoll u l-Anness tiegħu għandhom jidħlu fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dak il-għan.
 ANNESS
 KONDIZZJONIJIET GĦALL-EŻERĊIZZJU TAL-ATTIVITAJIET TAS-SAJD MILL-BASTIMENTI TAL-UNJONI EWROPEA FL-ILMIJIET TA’ MAURITIUS
 KAPITOLU I
 Dispożizzjonijiet ġenerali
 1.
 Il-ħatra tal-awtorità kompetenti
 Għall-finijiet ta’ dan l-Anness u minkejja kull indikazzjoni għall-kuntrarju, kull referenza għall-Unjoni Ewropea (l-Unjoni) jew għal Mauritius bħala awtorità kompetenti għandha tfisser:
 għall-Unjoni: il-Kummissjoni Ewropea, meta applikabbli permezz tad-Delegazzjoni tal-Unjoni Ewropea fil-Mauritius;
 għall-Mauritius: il-Ministeru responsabbli mis-Sajd.
 2.
 Ilmijiet ta’ Mauritius
 Id-dispożizzjonijiet kollha tal-Protokoll u l-Annessi tiegħu japplikaw biss għall-ilmijiet ta’ Mauritius ddefiniti bħala lil hinn minn ħmistax-il (15) mil nawtiku mil-linja bażi.
 L-informazzjoni relatata ma’ żoni oħra magħluqa għan-navigazzjoni u s-sajd għandha tkun ipprovduta lill-Unjoni, u kwalunkwe emenda sussegwenti jeħtieġ li titħabbar mill-anqas xahrejn qabel id-dħul fis-seħħ tagħha.
 3.
 Kont bankarju
 Mauritius għandu jgħarraf lill-Unjoni, qabel l-applikazzjoni provviżorja tal-Protokoll, bid-dettalji tal-kontijiet bankarji tat-Teżor ta’ Mauritius li fihom għandhom jitħallsu s-somom finanzjarji dovuti mill-bastimenti tal-Unjoni skont il-Ftehim. Is-sidien tal-bastimenti għandhom iħallsu l-ispejjeż tat-trasferimenti bankarji assoċjati ma’ dawn il-ħlasijiet.
 KAPITOLU II
 L-awtorizzazzjonijiet tas-sajd
 1.
 Prerekwiżit biex tinkiseb liċenzja tas-sajd - bastimenti eliġibbli
 L-awtorizzazzjonijiet tas-sajd imsemmija fl-Artikolu 6 tal-Ftehim għandhom jinħarġu bil-kondizzjoni li l-bastiment jiġi inkluż fir-reġistru tal-bastimenti tas-sajd tal-Unjoni fil-lista tal-bastimenti tas-sajd awtorizzati tal-IOTC, ma jkunx fil-lista tal-bastimenti IUU tal-IOTC jew ta' kwalunkwe Organizzazzjoni ta’ Ġestjoni tas-Sajd Reġjonali oħra u li jkunu ġew issodisfati l-obbligi preċedenti l-oħrajn kollha tas-sid tal-bastiment, tal-kaptan, jew tal-bastiment innifsu li jirriżultaw mill-attivitajiet tas-sajd f’Mauritius skont il-Ftehim u skont il-leġiżlazzjoni ta’ Mauritius dwar is-sajd.
 2.
 L-applikazzjoni għal awtorizzazzjoni tas-sajd
 L-Unjoni għandha tissottometti, b’mezzi elettroniċi, applikazzjoni lil Mauritius għal awtorizzazzjoni tas-sajd għal kull bastiment li jkun jixtieq jistad skont il-Ftehim mill-inqas wieħed u għoxrin (21) jum kalendarju qabel jibda l-perjodu ta’ validità mitlub, billi tuża l-formola li tinsab fl-Appendiċi 1 ta’ dan l-Anness. L-applikazzjoni għandha tiġi ttajpjata jew miktuba b’mod ċar b’ittri kapitali.
 Għal kull applikazzjoni tal-bidu għal awtorizzazzjoni tas-sajd skont il-Protokoll, jew wara bidla teknika fil-bastiment ikkonċernat, l-applikazzjoni għandu jkollha magħha:
 a.
 il-prova tal-pagament tat-tariffa tal-ħlas minn qabel għall-perjodu ta’ validità tal-awtorizzazzjoni tas-sajd mitluba, li tagħha m’hemmx rifużjoni;
 b.
 l-isem, l-indirizz u d-dettalji ta’ kuntatt:
 ta’ sid il-bastiment tas-sajd;
 tal-aġent tas-sid għall-bastiment tas-sajd, jekk xieraq; kif ukoll
 tal-operatur tal-bastiment tas-sajd;
 c.
 ritratt diġitali bil-kulur reċenti tal-bastiment, li juri dehra laterali dettaljata tal-bastiment inkluż l-isem u n-numru ta’ identifikazzjoni tal-bastiment viżibbli b’mod ċar fuq il-buq;
 d.
 iċ-ċertifikat tar-reġistrazzjoni tal-bastiment; kif ukoll
 e.
 id-dettalji ta’ kuntatt tal-bastiment tas-sajd (fax, posta elettronika, eċċ.).
 Għat-tiġdid ta’ awtorizzazzjoni tas-sajd skont il-Protokoll fis-seħħ għal bastiment li l-ispeċifikazzjonijiet tekniċi tiegħu ma jkunux ġew mibdula, l-applikazzjoni għat-tiġdid għandu jkollha magħha biss il-prova tal-pagament tat-tariffa.
 3.
 Tariffa tal-ħlas minn qabel
 1.
 L-ammont tat-tariffa tal-ħlas minn qabel huwa stabbilit skont ir-rata annwali kif ġej. Dan għandu jinkludi t-taxxi lokali u nazzjonali kollha, minbarra t-taxxi tal-portijiet, it-taxxi għall-inżul, it-taxxi tat-trażbord u l-imposti għall-provvista tas-servizzi.
 2.
 It-tariffi li jridu jħallsu s-sidien tal-bastimenti għandhom jiġu kkalkulati skont ir-rata li ġejja għal kull tunnellata ta’ ħut maqbud:
 Għall-ewwel u t-tieni sena ta’ applikazzjoni tal-Protokoll, EUR 65 għal kull tunnellata;
 Għat-tielet u r-raba’ sena ta’ applikazzjoni tal-Protokoll, EUR 70 għal kull tunnellata;
 3.
 It-tariffa tal-ħlas minn qabel annwali li għandha titħallas mis-sidien tal-bastimenti fil-mument tal-applikazzjoni għal awtorizzazzjoni għas-sajd li għandha tinħareġ mill-awtoritajiet ta’ Mauritius għandha tkun kif ġej:
 a. Bastimenti tas-Sajd għat-Tonn bil-Purse Seine
 EUR 8 500, li huma l-ekwivalenti għal:
 - 130,8 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,
 - 121,4 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll,
 b. Bastimenti tas-sajd bil-konz tal-wiċċ (aktar minn 100 GT)
 EUR 4 125, li huma l-ekwivalenti għal:
 - 63,5 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,
 - 58,9 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll.
 c. Bastimenti tas-sajd bil-konz tal-wiċċ (anqas minn 100 GT)
 EUR 2 050, li huma l-ekwivalenti ta’:
 - 31,5 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,
 - 29,3 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll.
 4.
 Il-bastimenti tal-provvista
 Il-bastimenti tal-provvista għandhom itajru l-bandiera ta’ Stat Membru tal-UE, u ma jistgħux ikunu mgħammra għas-sajd.
 L-appoġġ ipprovdut la jista’ jinkludi l-provvista tal-fjuwil u lanqas it-trażbord tal-qabdiet.
 Il-bastimenti tal-provvista għandhom ikunu soġġetti għall-istess proċedura għat-trażmissjoni tat-talbiet għal awtorizzazzjonijiet tas-sajd stabbiliti f’dan il-Kapitolu, sa fejn din tkun tapplika għalihom.
 It-tariffa tal-liċenzja annwali applikabbli għall-bastimenti tal-provvista hija ta’ EUR 4 000.
 5.
 Lista provviżorja ta’ bastimenti awtorizzati
 Ladarba jirċievi l-applikazzjonijiet għall-awtorizzazzjoni tas-sajd, il-korp nazzjonali responsabbli għas-superviżjoni tal-attivitajiet tas-sajd għandu jfassal minnufih, għal kull kategorija ta’ bastimenti, inklużi l-bastimenti ta’ appoġġ, il-lista provviżorja ta’ bastimenti applikanti. Din il-lista għandha tintbagħat minnufih lill-Unjoni mill-awtorità kompetenti ta’ Mauritius.
 L-Unjoni għandha tibgħat il-lista provviżorja lis-sid tal-bastiment jew lill-aġent. Jekk l-uffiċċji tal-Unjoni jkunu magħluqin, Mauritius jista’ jibgħat il-lista provviżorja direttament lis-sid tal-bastiment jew lill-aġent tiegħu b'kopja lid-Delegazzjoni tal-UE f’Mauritius.
 6.
 Il-ħruġ tal-awtorizzazzjoni tas-sajd
 L-awtorizzazzjonijiet tas-sajd għall-bastimenti kollha għandhom jinħarġu għas-sidien tal-bastimenti jew l-aġenti tagħhom, u f’forma elettronika, fi żmien wieħed u għoxrin (21) jum kalendarju minn meta tasal l-applikazzjoni sħiħa mill-awtorità kompetenti. Kopja ta’ din l-awtorizzazzjoni tas-sajd għandha tintbagħat elettronikament minnufih lid-Delegazzjoni tal-UE f’Mauritius. Verżjoni elettronika ta’ din l-awtorizzazzjoni tas-sajd tista’ tintuża għal mhux aktar minn sittin (60) jum kalendarju mid-data tal-ħruġ tal-awtorizzazzjoni tas-sajd. Matul dan il-perjodu, il-kopja titqies li hija ekwivalenti għall-verżjoni oriġinali.
 Wara dan il-perjodu ta’ sittin (60) jum, il-kopja oriġinali tal-awtorizzazzjoni tas-sajd għandha tinżamm abbord il-ħin kollu.
 7.
 Lista ta’ bastimenti awtorizzati
 Ladarba tinħareġ l-awtorizzazzjoni tas-sajd, il-korp nazzjonali responsabbli għas-superviżjoni tal-attivitajiet tas-sajd għandu jfassal fi żmien 14-il jum mill-ħruġ tal-awtorizzazzjoni, għal kull kategorija ta’ bastiment, inklużi l-bastimenti tal-provvista, il-lista finali ta’ bastimenti awtorizzati. Din il-lista għandha tintbagħat lill-Unjoni u għandha tieħu post il-lista provviżorja msemmija hawn fuq.
 8.
 Il-perjodu ta’ validità tal-awtorizzazzjoni tas-sajd
 L-awtorizzazzjonijiet tas-sajd għandhom ikunu validi għal sena u għandhom ikunu jistgħu jiġġeddu.
 Sabiex jiġi stabbilit meta jibda l-perjodu ta’ validità, perjodu annwali għandu jfisser:
 a.
 għall-ewwel sena tal-applikazzjoni tal-Protokoll, il-perjodu bejn id-data tad-dħul fis-seħħ tiegħu u l-31 ta’ Diċembru tal-istess sena;
 b.
 imbagħad, kull sena kalendarja sħiħa;
 c.
 għall-aħħar sena tal-applikazzjoni tal-Protokoll, il-perjodu bejn l-1 ta’ Jannar u d-data tal-iskadenza tal-Protokoll.
 Għall-ewwel u għall-aħħar sena tal-Protokoll, it-tariffa tal-ħlas minn qabel għandha tiġi kkalkulata fuq bażi prorata temporis.
 9.
 Dokumenti li jridu jinżammu abbord
 Waqt li bastiment tas-sajd ikun fl-ilmijiet ta’ Mauritius jew f’port ta’ Mauritius, għandu jkollu abbord f’kull ħin id-dokumenti li ġejjin:
 a.
 l-awtorizzazzjoni tas-sajd;
 b.
 id-dokumenti maħruġin minn awtorità kompetenti tal-Istat tal-bandiera tat-tali bastiment tas-sajd, li juru:
 - iċ-ċertifikat tar-reġistrazzjoni tal-bastiment, inkluż in-numru li taħtu huwa rreġistrat il-bastiment tas-sajd;
 - disinji jew deskrizzjonijiet iċċertifikati aġġornati tal-bastiment tas-sajd u b’mod partikolari, l-għadd ta’ stivi tal-ħut tal-bastimenti tas-sajd, bil-kapaċità tal-ħżin mogħtija f’metri kubi;
 c.
 jekk tkun saret xi modifika fil-karatteristiċi tal-bastiment tas-sajd rigward it-tul ġenerali tiegħu, it-tunnellaġġ gross reġistrat tiegħu, il-potenza tal-magni ewlenin tiegħu jew il-kapaċità tal-istivi tiegħu, ċertifikat iċċertifikat minn awtorità kompetenti tal-Istat tal-bandiera tal-bastiment tas-sajd li jiddeskrivi n-natura ta’ dan it-tibdil; kif ukoll
 d.
 iċ-ċertifikat ta’ kemm il-bastiment ikun jiflaħ jivvjaġġa.
 10.
 Trasferiment tal-awtorizzazzjoni tas-sajd
 L-awtorizzazzjoni tas-sajd għandha tinħareġ għal bastiment partikolari u ma għandhiex tkun trasferibbli.
 Madankollu, fejn ikun hemm provi ta’ forza maġġuri, fuq talba tal-Unjoni, l-awtorizzazzjoni tas-sajd ta’ bastiment tista’ tinbidel b’awtorizzazzjoni ġdida, maħruġa għal bastiment ieħor simili jew għal bastiment li jissostitwixxih tal-istess kategorija tas-sajd bħal ta’ dak li qed jissostitwixxi, mingħajr ma jsir ħlas ieħor bil-quddiem. F’każ bħal dan, id-dikjarazzjoni tat-tariffi għall-bastimenti tas-sajd għat-tonn bil-purse seine mgħammra bi friża u l-bastimenti tas-sajd bil-konz tal-wiċċ fil-Kapitolu III għandha tqis il-qabda totali taż-żewġ bastimenti fl-ilmijiet ta’ Mauritius.
 It-trasferiment għandu jinvolvi l-għoti lura tal-awtorizzazzjoni tas-sajd li tkun se tinbidel minn sid il-bastiment jew mid-destinatarju tiegħu f’Mauritius u t-tfassil minnufih, min-naħa ta’ Mauritius, tal-awtorizzazzjoni ta’ sostituzzjoni mill-aktar fis possibbli. L-awtorizzazzjoni ta’ sostituzzjoni għandha tinħareġ mingħajr iktar dewmien lis-sid tal-bastiment jew lid-destinatarju tiegħu meta l-awtorizzazzjoni li tkun se tinbidel tingħata lura. L-awtorizzazzjoni ta’ sostituzzjoni għandha tidħol fis-seħħ dakinhar meta tingħata lura l-awtorizzazzjoni mħassra tas-sajd. Id-Delegazzjoni tal-UE f’Mauritius għandha tiġi mgħarrfa bit-trasferiment tal-awtorizzazzjoni tas-sajd.
 Mauritius għandu jaġġorna l-lista ta’ bastimenti awtorizzati fuq bażi regolari. Il-lista l-ġdida għandha tintbagħat minnufih lill-awtorità nazzjonali responsabbli għall-kontroll tas-sajd u lill-Unjoni.
 KAPITOLU III
 Ir-rappurtar tal-qbid
 1.
 Il-ġurnal ta’ abbord tas-sajd
 Il-kaptan ta’ bastiment tal-Unjoni li jkun qed jistad skont il-Ftehim għandu jżomm ġurnal ta’ abbord tas-sajd, skont ir-riżoluzzjonijiet rilevanti tal-IOTC għall-bastimenti bil-konz tal-wiċċ u għall-bastimenti bil-purse seine.
 Il-ġurnal ta’ abbord tas-sajd għandu jimtela mill-kaptan għal kull jum li fih il-bastiment ikun fl-ilmijiet ta’ Mauritius.
 Fil-ġurnal ta’ abbord tas-sajd, il-kaptan għandu jikteb kuljum il-kwantità ta’ kull speċi maqbuda u miżmuma abbord, identifikata bil-kodiċi alfa 3 tal-FAO tagħha, u espressa f’kilogrammi ta’ piż ħaj jew, fejn ikun meħtieġ, l-għadd ta’ ħut individwali. Għal kull speċi ewlenija, il-kaptan għandu jinkludi wkoll rapporti meta ma jkun inqabad xejn, tal-qbid aċċessorju u tal-qbid skartat.
 Il-ġurnal ta’ abbord tas-sajd għandu jimtela b’mod li jkun jista’ jinqara, b’ittri kapitali, u għandu jiġi ffirmat mill-kaptan.
 Il-kaptan għandu jkun responsabbli għall-preċiżjoni tad-dejta rreġistrata fil-ġurnal ta’ abbord tas-sajd.
 2.
 Ir-rappurtar tal-qbid
 Il-kaptan għandu jinnotifika l-qabda tal-bastiment billi jibgħat il-ġurnali ta’ abbord tas-sajd tiegħu lil Mauritius għall-perjodu tal-preżenza tiegħu fl-ilmijiet ta’ Mauritius.
 Il-ġurnali ta’ abbord tas-sajd għandhom jintbagħtu b’wieħed minn dawn il-modi:
 a.
 meta bastiment tas-sajd jidħol f’port ta’ Mauritius, il-verżjoni oriġinali ta’ kull ġurnal ta’ abbord tas-sajd għandha tintbagħat lir-rappreżentant lokali ta’ Mauritius, li għandu jikkonferma bil-miktub li waslitlu; kopja tal-ġurnal għandha tingħata lill-grupp ta’ spezzjoni ta’ Mauritius;
 b.
 meta jitlaq mill-ilmijiet ta’ Mauritius mingħajr ma l-ewwel jgħaddi minn port ta’ Mauritius, il-verżjoni oriġinali ta’ kull ġurnal abbord tas-sajd għandha tintbagħat b’mezzi elettroniċi fi żmien sebat (7) ijiem kalendarji wara l-wasla fi kwalunkwe port ieħor;
 c.
 bil-posta elettronika, fl-indirizz tal-posta elettronika mogħti mill-korp nazzjonali li jkun qed jissorvelja l-attivitajiet tas-sajd, jew;
 d.
 jew permezz ta’ faks, lin-numru mogħti mill-korp nazzjonali li jkun qed jissorvelja l-attivitajiet tas-sajd; jew
 e.
 permezz ta’ ittra lill-korp nazzjonali li jkun qed jissorvelja l-attivitajiet tas-sajd, fi żmien ħmistax-il (15) jum kalendarju wara li joħroġ mill-ilmijiet ta’ Mauritius.
 Il-Partijiet għandhom jagħmlu ħilithom biex jistabbilixxu sistema għall-iskambju elettroniku tad-dejta kollha, bil-ħsieb li teħfief il-komunikazzjoni tagħha.
 Il-kaptan għandu jibgħat kopja tal-ġurnali ta’ abbord tas-sajd kollha lill-Unjoni u lill-awtorità kompetenti tal-Istat tal-bandiera tiegħu. Il-kaptan ta’ kwalunkwe bastiment tal-Unjoni li jopera skont il-Ftehim għandu jibgħat ukoll kopja tal-ġurnali ta’ abbord tas-sajd kollha lil:
 a.
 Albion Fisheries Research Centre, u
 b.
 lil wieħed mill-istituti xjentifiċi li ġejjin:
 i.
 Institut de recherche pour le développement (IRD);
 ii.
 Instituto Español de Oceanografía (IEO);
 iii.
 Instituto Português do Mar e da Atmosfera (IPMA).
 Jekk il-bastiment jerġa’ lura fl-ilmijiet ta’ Mauritius tul il-perjodu ta’ validità tal-awtorizzazzjoni tas-sajd tiegħu, dan għandu jkompli jirrapporta l-qbid tiegħu.
 Meta ma jkunx hemm konformità mad-dispożizzjonijiet dwar ir-rappurtar tal-qabda, Mauritius jista’ jissospendi l-awtorizzazzjoni tas-sajd tal-bastiment ikkonċernat sakemm jinkiseb ir-rapport nieqes tal-qbid u jista’ jippenalizza lis-sid tal-bastiment skont id-dispożizzjonijiet rilevanti skont il-leġiżlazzjoni nazzjonali fis-seħħ. Jekk ir-reat jiġi ripetut, Mauritius jista’ jirrifjuta li jġedded l-awtorizzazzjoni tas-sajd. Mauritius għandu jgħarraf lill-Unjoni minnufih b’kull sanzjoni li tiġi applikata f’dan il-kuntest.
 3.
 Monitoraġġ regolari tal-qabdiet
 L-Unjoni għandha tipprovdi lil Mauritius, qabel it-tmiem ta’ kull trimestru, id-dejta dwar il-qabdiet għal kull bastiment tal-UE awtorizzat, u kwalunkwe informazzjoni rilevanti oħra, inkluż l-isforzi tas-sajd (numru ta’ ġranet fuq il-baħar), li jikkorrispondu għat-trimestru(i) preċedenti.
 Mauritius għandu jipprovdi fuq bażi ta’ kull trimestru, id-dejta dwar il-qabdiet ta’ bastimenti tal-Unjoni awtorizzati miksuba permezz tal-ġurnali ta’ abbord tas-sajd kif ukoll kwalunkwe informazzjoni rilevanti oħra.
 Il-Partijiet se janalizzaw b’mod konġunt il-konsistenza tas-settijiet tad-dejta fuq bażi regolari u fuq talba ta’ kwalunkwe wieħed mill-Partijiet.
 Din id-dejta aggregata għandha titqies provviżorja sakemm tasal notifika mill-Unjoni ta’ stqarrija annwali definittiva msemmija fil-paragrafu 5.
 4.
 Tranżizzjoni lejn sistema elettronika ta’ rappurtar (ERS)
 Il-Partijiet jindikaw ir-rieda kondiviża tagħhom li jiżguraw it-tranżizzjoni għal sistema elettronika għad-dikjarazzjoni tal-qabdiet. Il-karatteristiċi tekniċi rilevanti għall-arranġamenti ta’ trażmissjoni operattivi jenħtieġ li jiġu diskussi u miftiehma bejn il-Partijiet mill-aktar fis. Mauritius għandu jgħarraf lill-Unjoni malli l-kundizzjonijiet għal din it-tranżizzjonni jkunu ġew issodisfati. Madankollu, matul il-perjodu ta’ tranżizzjoni, id-dispożizzjonijiet ta’ rappurtar tal-qbid attwali se jkomplu japplikaw.
 5.
 Dikjarazzjoni finali tat-tariffi għall-bastimenti tas-sajd għat-tonn u għall-bastimenti tas-sajd bil-konz tal-wiċċ
 Għal kull bastiment tas-sajd bil-purse seine u għal kull bastiment tas-sajd bil-konz tal-wiċċ, abbażi tar-rappurtar tal-qbid ikkonfermat mill-istituti xjentifiċi msemmija hawn fuq, l-Unjoni għandha tfassal dikjarazzjoni finali tat-tariffi li jkunu jridu jitħallsu mill-bastiment fir-rigward tal-istaġun annwali tiegħu għas-sena kalendarja ta’ qabel.
 L-Unjoni għandha tibgħat din id-dikjarazzjoni finali tat-tariffi lil Mauritius u lis-sid tal-bastiment, fl-istess ħin, qabel il-31 ta’ Lulju tas-sena attwali. Mauritius għandu jgħarraf lill-Unjoni li rċieva d-dikjarazzjoni u jista’ jitlob mill-Unjoni kwalunkwe kjarifika li huwa jqis li tkun meħtieġa. F’dan il-każ, l-Unjoni għandha tikkonsulta mal-amministrazzjonijiet nazzjonali tal-Istati tal-bandiera u mal-istituti xjentifiċi tal-Unjoni, u għandha tagħmel l-almu tagħha kollu biex tipprovdi lil Mauritius b'kull informazzjoni addizzjonali meħtieġa. Meta jkun applikabbli, għandha ssir laqgħa xjentifika konġunta apposta biex jiġu eżaminati d-dejta dwar il-qabdiet u l-metodoloġiji li jkunu ntużaw għall-kontroverifiki tal-informazzjoni.
 Mauritius jista’ jikkuntesta d-dikjarazzjoni finali, abbażi ta' evidenza dokumentarja, fi żmien tletin (30) jum kalendarju minn meta tintbagħat. F’każ ta’ nuqqas ta’ qbil, il-Partijiet għandhom jikkonsultaw ma’ xulxin fi ħdan il-Kumitat Konġunt. Jekk Mauritius ma joġġezzjonax fi żmien tletin (30) jum kalendarju, id-dikjarazzjoni finali għandha titqies li tkun ġiet adottata.
 Fejn id-dikjarazzjoni finali tkun ogħla mit-tariffa tal-ħlas minn qabel imsemmija hawn fuq (il-punt 3 tal-Kapitolu II) imħallsa biex tinkiseb l-awtorizzazzjoni tas-sajd, sid il-bastiment għandu jħallas il-bilanċ pendenti lil Mauritius sat-30 ta’ Settembru tas-sena attwali. Fejn id-dikjarazzjoni finali tkun inqas mit-tariffa b’rata fissa mistennija, sid il-bastiment ma jistax jieħu lura l-ammont li jifdal.
 KAPITOLU IV
 Ħatt l-art u trażbord
 Ma jistax isir trażbord fuq il-baħar. L-operazzjonijiet kollha tat-trażbord fil-port huma mmonitorjati fil-preżenza ta’ spetturi tas-sajd ta’ Mauritius.
 Il-kaptan ta’ bastiment tal-Unjoni li jkun jixtieq iħott l-art il-qabdiet jew jagħmel operazzjoni ta’ trażbord għandu jinnotifika lil Mauritius, mill-inqas 24 siegħa qabel il-ħatt l-art jew it-trażbord, b’dan li ġej:
 a.
 l-isem u s-Sinjal Internazzjonali tas-Sejħa bir-Radju (IRCS) tal-bastiment tas-sajd li jrid iħott il-qabdiet l-art jew jagħmel operazzjoni ta’ trażbord u n-numru tiegħu fir-reġistru tal-bastimenti tas-sajd tal-IOTC;
 b.
 il-port li fih se jsir il-ħatt l-art jew it-trażbord;
 c.
 id-data u l-ħin skedati għall-ħatt l-art jew għat-trażbord;
 d.
 il-kwantità (espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali) ta’ kull speċi li għandha tinħatt l-art jew tiġi trażbordata (identifikata mill-kodiċi alfa 3 tal-FAO tagħha); u
 e.
 f’każ ta’ trażbord, l-isem u l-IRCS tal-bastiment destinatarju.
 Għall-bastimenti riċevituri, mhux aktar tard minn 24 siegħa qabel il-bidu tat-trażbord u fi tmiemu, il-kaptan tal-bastiment tal-ġarr li jkun qed jirċievi l-ħut għandu jgħarraf lill-awtoritajiet ta’ Mauritius bil-kwantitajiet ta’ tonn u ta’ speċijiet li jixbhu lit-tonn li jkunu ġew ittrażbordati għal fuq il-bastiment tiegħu u għandu jimla d-dikjarazzjoni tat-trażbord u jibgħatha lill-awtorità ta’ Mauritius fi żmien 24 siegħa.
 L-operazzjoni tat-trażbord hija soġġetta għal awtorizzazzjoni minn qabel li tingħata minn Mauritius lill-kaptan jew lill-aġent tiegħu fi żmien 24 siegħa wara n-notifika msemmija hawn fuq. L-operazzjoni tat-trażbord trid titwettaq f’port ta’ Mauritius li jkun awtorizzat għal dan il-għan.
 Port Louis huwa l-port tas-sajd maħtur li fih l-operazzjonijiet tat-trażbord huma permessi f’Mauritius.
 In-nuqqas ta’ konformità ma’ dawn id-dispożizzjonijiet għandu jwassal għall-applikazzjoni tas-sanzjonijiet rilevanti previsti skont il-leġiżlazzjoni ta’ Mauritius.
 Il-Partijiet jimpenjaw ruħhom li jinkoraġġixxu lill-bastimenti awtorizzati sabiex iżidu l-ħatt l-art tagħhom f’Mauritius, waqt li jqisu l-kunsiderazzjonijiet tal-operazzjoni.
 KAPITOLU V
 Kontroll
 1.
 Dħul fl-ilmijiet ta’ Mauritius u ħruġ minnhom
 Kull dħul fl-ilmijiet ta’ Mauritius jew ħruġ minnhom ta’ bastiment tal-Unjoni li jkollu awtorizzazzjoni tas-sajd irid jiġi nnotifikat lil Mauritius fi żmien 12-il siegħa qabel id-dħul jew il-ħruġ.
 Meta jkun qed jinnotifika d-dħul jew il-ħruġ tiegħu, il-bastiment għandu jinnotifika b’mod partikolari:
 a.
 id-data, il-ħin u r-rotta prevista;
 b.
 il-kwantità ta’ kull speċi miżmuma abbord, kif identifikata bil-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali; u
 c.
 il-preżentazzjoni tal-prodotti.
 L-aħjar jekk in-notifika ssir bil-posta elettronika jew, jekk dan ma jkunx possibbli, bil-fax, f’indirizz tal-posta elettronika jew numru tal-fax ikkomunikat minn Mauritius. Mauritius għandu jikkonferma li rċieva din in-notifika minnufih billi jibgħat posta elettronika jew fax.
 Mauritius għandu jgħarraf minnufih lill-bastimenti kkonċernati u lill-Unjoni bi kwalunkwe bidla fl-indirizz tal-posta elettronika jew bil-frekwenza tat-trażmissjoni.
 Kull bastiment tal-Unjoni li jinstab jistad fl-ilmijiet ta’ Mauritius mingħajr ma jkun innotifika l-preżenza tiegħu minn qabel għandu jitqies bħala bastiment tas-sajd mhux awtorizzat.
 2.
 Rapport perjodiku tal-qabdiet
 Meta bastiment tal-Unjoni jkun qed jopera fl-ilmijiet ta’ Mauritius, il-kaptan ta’ bastiment tal-Unjoni li jkollu awtorizzazzjoni tas-sajd għandu jinnotifika lill-Awtorità ta’ Mauritius kull tlett (3) ijiem bil-qabda magħmula fl-ilmijiet ta’ Mauritius. L-ewwel dikjarazzjoni tal-qbid għandha tibda tlett (3) ijiem wara d-data tad-dħul fl-ilmijiet ta’ Mauritius.
 Kull tlett (3) ijiem meta jirrapporta l-qabda perjodika tiegħu, il-bastiment għandu jinnotifika b’mod partikolari:
 a.
 id-data, il-ħin u l-pożizzjoni meta jkun qed isir ir-rappurtar;
 b.
 il-kwantità ta’ kull speċi fil-mira maqbuda u miżmuma abbord waqt il-perjodu ta’ tlett (3) ijiem, identifikata mill-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali;
 c.
 il-kwantità ta’ kull qabda aċċessorja waqt il-perjodu ta’ tlett (3) ijiem, identifikata mill-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali;
 d.
 il-preżentazzjoni tal-prodott;
 e.
 għall-bastimenti tas-sajd għat-tonn bil-purse seine:
 i.
 l-għadd ta’ użijiet ta’ purse seines abbażi tal-irkaptu biex jinġema’ l-ħut (l-FAD) li rnexxew mill-aħħar rapport;
 ii.
 l-għadd ta’ użijiet ta’ purse seines abbażi ta’ ġliba ħut ħielsa li rnexxew mill-aħħar rapport;
 iii.
 l-għadd ta’ użijiet ta’ purse seines li ma rnexxewx; u
 f.
 għall-bastimenti tas-sajd għat-tonn bil-konz tal-wiċċ:
 i.
 l-għadd ta’ użijiet mill-aħħar rapport;
 ii.
 l-għadd ta’ snanar li ntużaw mill-aħħar rapport.
 L-aħjar jekk in-notifika ssir bil-posta elettronika jew, jekk dan ma jkunx possibbli, bil-fax, f’indirizz tal-posta elettronika jew numru tal-fax ikkomunikat minn Mauritius, billi tintuża l-formola mehmuża mal-Anness bħala l-Appendiċi 5. Mauritius għandu jgħarraf minnufih lill-bastimenti kkonċernati u lill-Unjoni bi kwalunkwe bidla fl-indirizz tal-posta elettronika, fin-numru tat-telefon jew fil-frekwenza tat-trażmissjoni.
 Kull bastiment li jinstab jistad fl-ilmjiet ta’ Mauritius mingħajr ma jkun innotifika r-rapport tal-qabda perjodika tiegħu ta’ tlett (3) ijiem għandu jitqies bħala bastiment tas-sajd mhux awtorizzat. Kull persuna li tkun qiegħda tikser din id-dispożizzjoni għandha tkun soġġetta għall-penali u għas-sanzjonijiet previsti mil-leġiżlazzjoni rilevanti ta’ Mauritius.
 Ir-rapporti perjodiċi tal-qabdiet għandhom jinżammu abbord għal mill-inqas sena (1) mid-data tat-trażmissjoni tar-rapport.
 3.
 Spezzjoni fil-port jew fuq il-baħar
 L-ispezzjoni fil-port jew fuq il-baħar fl-ilmijiet ta’ Mauritius tal-bastimenti tal-Unjoni li jkollhom awtorizzazzjoni tas-sajd għandha ssir minn bastimenti u spetturi ta’ Mauritius li jkunu identifikati b’mod ċar bħala spetturi maħtura sabiex iwettqu l-verifiki tas-sajd.
 Qabel jitilgħu abbord, l-ispetturi awtorizzati għandhom jinfurmaw lill-bastiment tal-Unjoni bid-deċiżjoni tagħhom li jagħmlu spezzjoni. L-ispezzjoni għandha ssir mill-ispetturi tas-sajd, li jridu jipprovdu prova tal-identità u tal-kariga uffiċjali tagħhom bħala spetturi qabel ma jwettqu l-ispezzjoni. Meta tkun qed issir il-proċedura tal-ispezzjoni, il-kaptan tal-bastiment għandu jikkoopera.
 L-ispetturi awtorizzati għandhom jibqgħu abbord il-bastiment tal-Unjoni għall-ħin meħtieġ biex iwettqu l-kompiti relatati mal-ispezzjoni. Dawn għandhom iwettqu l-ispezzjoni b’mod li jnaqqas kemm jista’ jkun l-impatt tagħha fuq il-bastiment, fuq l-attività tas-sajd, il-merkanzija u fuq l-attivitajiet ta’ ħatt jew ta’ trażbord tiegħu.
 Mauritius jista’ jawtorizza lill-Unjoni sabiex tipparteċipa fl-ispezzjonijiet bħala osservatur.
 Fi tmiem kull ispezzjoni, l-ispetturi awtorizzati għandhom ifasslu rapport tal-ispezzjoni. Il-kaptan tal-bastiment tal-Unjoni għandu d-dritt jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandhom jiffirmawh l-ispettur li fasslu u l-kaptan tal-bastiment tal-Unjoni.
 Il-fatt li l-kaptan jiffirma r-rapport tal-ispezzjoni għandu jkun mingħajr preġudizzju għad-dritt tad-difiża ta’ sid il-bastiment fir-rigward ta’ ksur. Jekk il-kaptan jirrifjuta li jiffirma dan id-dokument, huwa għandu jispeċifika r-raġunijiet għal dan bil-miktub u l-ispettur għandu jikteb il-kliem “irrifjuta li jiffirma” fuq id-dokument. Qabel jinżlu mill-bastiment, l-ispetturi awtorizzati għandhom jagħtu kopja tar-rapport tal-ispezzjoni lill-kaptan tal-bastiment tal-Unjoni. F’każ ta’ ksur, kopja tan-notifika tal-ksur għandha tiġi trażmessa wkoll lill-Unjoni kif previst fil-Kapitolu VII.
 4.
 Kooperazzjoni fil-ġlieda kontra s-sajd IUU
 Sabiex tissaħħaħ il-ġlieda kontra s-sajd IUU, il-kaptani tal-bastimenti tas-sajd tal-Unjoni għandhom jirrappurtaw il-preżenza ta’ kwalunkwe bastiment fl-ilmijiet ta’ Mauritius li jkun involut f’attivitajiet li jistgħu jikkostitwixxu sajd IUU, filwaqt li jfittxu li jiksbu kemm jista’ jkun informazzjoni dwar dak li jkunu lemħu. Ir-rapporti ta’ osservazzjoni għandhom jintbagħtu minnufih lil Mauritius u lill-awtorità kompetenti tal-Istat Membru tal-bastiment li wettaq l-osservazzjoni li min-naħa tagħha għandha tibgħathom lill-Unjoni jew lill-korp maħtur minnha.
 Mauritius għandu jibgħat lill-Unjoni kull rapport ta’ osservazzjoni li jkollu dwar bastimenti tas-sajd involuti f’attivitajiet li jistgħu jikkostitwixxu sajd IUU fl-ilmijiet ta’ Mauritius.
 KAPITOLU VI
 Sistema ta’ monitoraġġ tal-bastimenti abbażi ta’ satellita (VMS)
 1.
 Messaġġi dwar il-pożizzjoni tal-bastimenti
 Meta jkunu fl-ilmijiet ta’ Mauritius, il-bastimenti tal-Unjoni li jkunu awtorizzati jistadu għandu jkollhom Sistema ta’ Monitoraġġ tal-Bastimenti biex kull siegħa jikkomunikaw il-pożizzjoni tagħhom, b’mod awtomatiku u kontinwu, liċ-Ċentru tal-Monitoraġġ tas-Sajd (ĊMS) tal-Istat tal-bandiera tagħhom.
 Kull messaġġ dwar il-pożizzjoni għandu jinkludi:
 a.
 l-identifikazzjoni tal-bastiment;
 b.
 l-aktar pożizzjoni ġeografika reċenti tal-bastiment (lonġitudni, latitudni), bi żball fil-pożizzjoni ta’ inqas minn 500 metru u b’intervall ta’ kunfidenza ta’ 99 %;
 c.
 id-data u l-ħin tar-reġistrazzjoni tal-pożizzjoni; u
 d.
 il-veloċità u r-rotta tal-bastiment.
 L-ewwel pożizzjoni rreġistrata wara d-dħul fl-ilmijiet ta’ Mauritius għandha tiġi identifikata bil-kodiċi “ENT”. Il-pożizzjonijiet sussegwenti kollha għandhom jiġu identifikati bil-kodiċi “POS”, bl-eċċezzjoni tal-ewwel pożizzjoni rreġistrata wara l-ħruġ mill-ilmijiet ta’ Mauritius, li għandha tiġi identifikata bil-kodiċi “EXI”. Iċ-ĊMS tal-Istat tal-bandiera għandu jiżgura l-ipproċessar awtomatiku u, jekk ikun meħtieġ, it-trażmissjoni elettronika tal-messaġġi dwar il-pożizzjoni. Il-messaġġi dwar il-pożizzjoni għandhom jiġu rreġistrati b’mod sigur u għandhom jinżammu għal perjodu ta’ tliet snin.
 Kull messaġġ dwar il-pożizzjoni għandu jkun ipprovdut skont il-format stipulat fl-Appendiċi 2 ta’ dan l-Anness sakemm Mauritius ikollu l-kapaċità li jirċievi dawn ir-rapporti fil-format ibbażat fuq l-istandard P 1000 taċ-Ċentru tan-Nazzjonijiet Uniti għall-Iffaċilitar tal-Kummerċ u għan-Negozju Elettroniku (CEFACT).
 2.
 Trażmissjoni min-naħa tal-bastiment f’każ ta’ ħsara fis-sistema tal-VMS
 Il-kaptan għandu jiżġura l-ħin kollu li s-sistema tal-VMS tal-bastiment tiegħu tkun qed taħdem tajjeb u li l-messaġġi dwar il-pożizzjoni jkunu qed jintbagħtu sew liċ-ĊMS tal-Istat tal-bandiera.
 Il-bastimenti tal-Unjoni b’VMS difettużi mhumiex awtorizzati jidħlu fl-ilmijiet ta’ Mauritius. F’każ ta’ ħsara fis-sistema tal-VMS tal-bastiment meta dan ikun diġà qed jopera fl-ilmijiet ta’ Mauritius, din is-sistema għandha tissewwa fi tmiem il-vjaġġ jew għandha tinbidel fi żmien ħmistax-il jum (15) kalendarju. Wara dak il-perjodu, il-bastiment ma għandux jibqa’ awtorizzat jistad fl-ilmijiet ta’ Mauritius.
 Il-bastimenti li jkunu qegħdin jistadu fl-ilmijiet ta’ Mauritius b’VMS difettuża għandhom jikkomunikaw il-messaġġi dwar il-pożizzjoni tagħhom permezz tal-posta elettronika jew fax liċ-ĊMS tal-Istat tal-bandiera u liċ-ĊMS ta’ Mauritius, mill-inqas kull sagħtejn, u jridu jipprovdu l-informazzjoni obbligatorja kollha.
 3.
 Komunikazzjoni sigura tal-messaġġi dwar il-pożizzjoni lil Mauritius
 Iċ-ĊMS tal-Istat tal-bandiera għandu jibgħat awtomatikament il-messaġġi dwar il-pożizzjoni tal-bastimenti kkonċernati liċ-ĊMS ta’ Mauritius. Iċ-ĊMS tal-Istat tal-bandiera u Mauritius għandhom jiskambjaw l-indirizz tal-posta elettronika ta’ kuntatt tagħhom u għandhom jinfurmaw minnufih lil xulxin b’kull tibdil f’dawn l-indirizzi.
 It-trażmissjoni tal-messaġġi dwar il-pożizzjoni bejn iċ-ĊMS tal-Istat tal-bandiera u Mauritius għandha ssir b’mod elettroniku permezz ta’ sistema sigura tal-komunikazzjoni.
 Iċ-ĊMS ta’ Mauritius għandu jinforma liċ-ĊMS tal-Istat tal-bandiera u lill-Unjoni b’kull interruzzjoni fir-riċeviment tal-messaġġi konsekuttivi dwar il-pożizzjoni minn bastiment li jkollu awtorizzazzjoni tas-sajd, meta l-bastiment ikkonċernat ma jkunx innotifika t-tluq tiegħu mill-ilmijiet ta’ Mauritius.
 4.
 Ħsarat fis-sistema tal-komunikazzjoni
 Mauritius għandu jiżgura li t-tagħmir elettroniku tiegħu jkun kompatibbli ma’ dak taċ-ĊMS tal-Istat tal-bandiera u għandu jinforma minnufih lill-Unjoni b’kull diffikultà fil-komunikazzjoni u fil-wasla tal-messaġġi dwar il-pożizzjoni, bil-għan li tinstab soluzzjoni teknika mill-aktar fis possibbli. Il-Kumitat Konġunt għandu jipprova jsolvi kull tilwima li tista’ tinqala’ minħabba f’hekk.
 Il-kaptan għandu jitqies responsabbli għal kull manipulazzjoni ppruvata tas-sistema tal-VMS tal-bastiment li jkollha l-għan li tfixkel l-operat tagħha jew li tiffalsifika l-messaġġi tagħha dwar il-pożizzjoni tal-bastiment. Kull ksur għandu jkun soġġett għall-penali previsti mil-leġiżlazzjoni ta’ Mauritius li tkun fis-seħħ.
 5.
 Reviżjoni tal-frekwenza tal-messaġġi dwar il-pożizzjoni
 Abbażi ta’ evidenza dokumentarja li turi ksur, Mauritius jista’ jitlob liċ-ĊMS tal-Istat tal-bandiera sabiex inaqqas l-intervall tat-trażmissjoni tal-messaġġi dwar il-pożizzjoni ta’ bastiment għal kull tletin minuta għal perjodu stabbilit tal-investigazzjoni, u tibgħat kopja lill-Unjoni ta’ din it-talba. Mauritius għandu jibgħat din l-evidenza dokumentata liċ-ĊMS tal-Istat tal-bandiera u lill-Unjoni. Iċ-ĊMS tal-Istat tal-bandiera għandu jibgħat minnufih il-messaġġi dwar il-pożizzjoni lil Mauritius fuq il-frekwenza l-ġdida.
 Imbagħad, min-naħa tiegħu, iċ-ĊMS ta’ Mauritius għandu jinnotifika minnufih liċ-Ċentru tal-Kontroll tal-Istat tal-bandiera u lill-Unjoni bit-tmiem tal-proċedura ta’ spezzjoni.
 KAPITOLU VII
 Ksur tar-regoli
 In-nuqqas ta’ ħarsien ta’ kwalunkwe waħda mir-regoli u d-dispożizzjonijiet tal-Protokoll, il-miżuri ta’ ġestjoni u ta’ konservazzjoni tar-riżorsi ħajjin tal-baħar jew il-leġiżlazzjoni ta’ Mauritius dwar is-sajd jista’ jiġi ppenalizzat b’multi, jew bis-sospensjoni, bir-revoka jew bin-nuqqas ta’ tiġdid tal-awtorizzazzjoni tas-sajd tal-bastiment, kif definit fil-leġiżlazzjoni ta’ Mauritius.
 1.
 It-trattament tal-ksur
 Kull ksur imwettaq fl-ilmijiet ta’ Mauritius minn bastiment tal-Unjoni li jkollu awtorizzazzjoni tas-sajd skont il-Ftehim jeħtieġ li jissemma f’rapport tal-ispezzjoni. In-notifika tal-ksur u tas-sanzjonijiet applikabbli rilevanti li għalihom jistgħu jkunu responsabbli l-kaptan jew il-kumpanija tas-sajd għandha tintbagħat direttament lis-sid tal-bastiment skont il-proċedura stabbilita fil-leġiżlazzjoni applikabbli ta’ Mauritius. Kopja tan-notifika għandha tintbagħat lill-Istat tal-bandiera tal-bastiment u lill-Unjoni fi żmien 24 siegħa.
 2.
 Detenzjoni ta’ bastiment
 Meta l-leġiżlazzjoni ta’ Mauritius dwar is-sajd tippermetti dan fir-rigward ta’ ksur, kull bastiment tal-Unjoni li jkun wettaq ksur jista’ jiġi mġiegħel iwaqqaf l-attività tas-sajd tiegħu u jirritorna lejn port ta’ Mauritius, f’każ li jkun qed ibaħħar.
 Mauritius għandu jinnotifika lill-Unjoni u lill-awtoritajiet tal-Istat tal-bandiera fi żmien 24 siegħa b’kull detenzjoni ta’ bastiment tal-Unjoni li jkollu awtorizzazzjoni sabiex jistad. In-notifika se tipprovdi r-raġunijiet u se tinkludi evidenza dokumentarja li tappoġġa d-detenzjoni tal-bastiment, soġġett għal kwalunkwe rekwiżit ta’ kunfidenzjalità legali.
 Qabel ma jieħu kwalunkwe miżura kontra l-bastiment, il-kaptan, l-ekwipaġġ jew il-merkanzija, bl-eċċezzjoni ta’ miżuri mmirati għall-protezzjoni tal-evidenza, Mauritius għandu jaħtar uffiċjal ta’ investigazzjoni u jorganizza, fuq talba tal-Unjoni, fi żmien jum wieħed kalendarju min-notifika tad-detenzjoni tal-bastiment, laqgħa ta’ informazzjoni sabiex jiġu ċċarati l-fatti li jkunu wasslu għad-detenzjoni tal-bastiment u sabiex jiġi spjegat x’azzjonijiet oħrajn jistgħu jittieħdu. Rappreżentant tal-Istat tal-bandiera u ta’ sid il-bastiment jista’ jattendi din il-laqgħa ta’ informazzjoni.
 3.
 Penali għall-ksur - Proċedura ta’ kompromess
 Il-piena għall-ksur għandu tkun stabbilita minn Mauritius skont il-leġiżlazzjoni nazzjonali fis-seħħ tiegħu.
 Qabel ma jitnedew il-proċeduri legali, għandha ssir proċedura ta’ kompromess bejn l-awtoritajiet ta’ Mauritius u l-bastiment tal-Unjoni biex il-kwistjoni tissolva b’mod amikevoli sa fejn huwa legalment fattibbli. Rappreżentant tal-Istat tal-bandiera tal-bastiment jista’ jattendi għal din il-proċedura ta’ kompromess. Il-proċedura ta’ kompromess għandha tintemm mill-inqas 72 siegħa wara n-notifika tad-detenzjoni tal-bastiment. Kwalunkwe ftehim milħuq għandu jkun finali u vinkolanti għall-Partijiet kollha kkonċernati. Jekk il-proċedura ta’ kompromess, li tista’ tinkludi proċess ta’ konċiljazzjoni, ma tirnexxix, il-kwistjoni tista’ titkompla quddiem qorti f’Mauritius.
 4.
 Proċedimenti legali – Garanzija bankarja
 Sid il-bastiment li jkun wettaq il-ksur jista’ jiddepożita garanzija bankarja f’bank maħtur minn Mauritius, li l-ammont tagħha, kif stabbilit minn Mauritius, għandu jkopri l-ispejjeż relatati mad-detenzjoni tal-bastiment, il-multa stmata u kwalunkwe kumpens. Il-garanzija bankarja ma tistax tiġi rkuprata qabel ma jkunu ġew konklużi l-proċedimenti legali.
 Il-garanzija bankarja għandha tiġi rilaxxata u tingħata lura lil sid il-bastiment mingħajr dewmien wara li tinqata’ s-sentenza:
 a.
 kollha kemm hi, jekk ma tkun ġiet imposta l-ebda piena;
 b.
 għall-ammont tal-bilanċ li jkun fadal, jekk il-penali tkun multa li tkun iżjed baxxa mill-ammont tal-garanzija bankarja.
 Mauritius għandu jinforma lill-Unjoni bir-riżultat tal-proċedimenti legali fi żmien tmint (8) ijiem kalendarji minn meta tinqata’ s-sentenza.
 5.
 Rilaxx tal-bastiment u tal-ekwipaġġ
 Il-bastiment u l-ekwipaġġ tiegħu għandhom jiġu awtorizzati jħallu l-port ladarba l-multa tkun tħallset fi proċedura ta’ kompromess, jew ladarba l-garanzija bankarja tkun ġiet iddepożitata skont il-leġiżlazzjoni ta’ Mauritius.
 KAPITOLU VIII
 Reklutaġġ tal-baħrin
 1.
 Għadd ta’ baħrin li għandhom jiġu rreklutati
 Matul l-attivitajiet tagħhom fl-ilmijiet ta’ Mauritius tnax-il (12) baħri kkwalifikat għandhom jimbarkaw fuq il-flotta tal-Unjoni. Is-sidien tal-bastimenti tal-Unjoni għandhom ifittxu li jirreklutaw aktar baħrin minn Mauritius.
 Fil-każ li ma jkunx hemm imbark ta’ baħrin minn Mauritius, is-sidien tal-bastimenti għandhom iħallsu somma f’daqqa li tkun ekwivalenti għas-salarju tal-baħrin li ma jkunux imbarkaw matul il-perjodu tal-kampanja tas-sajd fl-ilmijiet ta’ Mauritius. Fil-każ li l-kampanja tas-sajd iddum inqas minn xahar, is-sidien tal-bastimenti għandhom ikunu meħtieġa li jħallsu somma li tikkorrispondi għal xahar salarju.
 2.
 Kuntratti tal-baħrin
 Il-kuntratt tal-impjieg għandu jitfassal minn sid il-bastiment jew mill-aġent tiegħu u l-baħri, jekk ikun meħtieġ jista’ jiġi rrappreżentat mill-unjoni tagħhom, b’kooperazzjoni ma’ Mauritius. B’mod partikolari, dan għandu jistipula d-data u l-port tar-reklutaġġ.
 Dawn il-kuntratti għandhom jiżguraw lill-baħrin, il-kopertura tas-sigurtà soċjali applikabbli għalihom f’Mauritius, inkluż l-assigurazzjoni fuq il-ħajja u l-assigurazzjoni tal-mard u tal-inċidenti.
 Għandha tingħata kopja tal-kuntratt lill-firmatarji.
 Id-drittijiet bażiċi tax-xogħol stabbiliti fid-dikjarazzjoni tal-Organizzazzjoni Internazzjonali tax-Xogħol (ILO) għandhom jiġu ggarantiti għall-baħrin minn Mauritius. B’mod partikolari, din għandha x’taqsam mal-libertà ta’ assoċjazzjoni u mal-għarfien effettiv tad-dritt għan-negozjar kollettiv u mat-tneħħija tad-diskriminazzjoni fir-rigward tal-impjiegi u tax-xogħol.
 3.
 Pagi tal-baħrin
 Il-pagi tal-baħrin ta’ Mauritius għandhom jitħallsu minn sid il-bastiment. Dawn għandhom jiġu stabbiliti qabel ma tinħareġ l-awtorizzazjoni tas-sajd u bi ftehim reċiproku bejn sid il-bastiment u d-destinatarju tiegħu f’Mauritius.
 Il-pagi ma għandhomx ikunu iżjed baxxi minn dawk tal-ekwipaġġi tal-bastimenti nazzjonali u lanqas ma għandhom ikunu iktar baxxi mil-livell stabbilit mill-ILO.
 4.
 Obbligi tal-baħrin
 Il-baħrin għandhom jirrapportaw lill-kaptan tal-bastiment li miegħu jkunu ġew assenjati fil-ġurnata ta’ qabel id-data tar-reklutaġġ stipulata fil-kuntratt tagħhom. Il-kaptan għandu jinforma lill-baħri bid-data u l-ħin tar-reklutaġġ. Jekk il-baħri jirtira jew ma jippreżentax ruħu fid-data u l-ħin stipulati għar-reklutaġġ tiegħu, il-kuntratt tiegħu għandu jitqies li huwa null u bla effett u s-sid tal-bastiment għandu jiġi eżentat awtomatikament mill-obbligu tiegħu li jirreklutah. F’dan il-każ, is-sid tal-bastiment ma għandu jkun soġġett għall-ebda penali finanzjarja jew għall-ħlas ta’ kumpens.
 KAPITOLU IX
 L-OSSERVATURI
 1.
 L-osservazzjoni tal-attivitajiet tas-sajd
 Il-bastimenti li jkunu awtorizzati jistadu għandhom ikunu soġġetti għal skema ta’ osservazzjoni tal-attivitajiet tas-sajd tagħhom imwettqin fil-kuntest ta’ dan il-Ftehim.
 Din l-iskema ta’ osservazzjoni għandha tikkonforma mad-dispożizzjonijiet previsti fir-riżoluzzjonijiet adottati mill-IOTC (il-Kummissjoni għat-Tonn tal-Oċean Indjan).
 Il-bastimenti tal-Unjoni li jkollhom tunnellaġġ inferjuri jew ugwali għal 100 TG għandhom ikunu eżentati mid-dispożizzjonijiet previsti f’dan il-Kapitolu.
 2.
 Il-bastimenti u l-osservaturi magħżulin
 L-awtoritajiet ta’ Mauritius għandhom ifasslu lista tal-bastimenti magħżula biex itellgħu osservatur abbord, kif ukoll lista tal-osservaturi maħtura. Dawn il-listi għandhom jinżammu aġġornati. Malli jitfasslu u meta jiġu aġġornati, dawn għandhom jintbagħtu minnufih lill-Unjoni. Il-bastimenti tal-Unjoni magħżula sabiex jirċievu osservatur għandhom għandhom iħallu lill-osservatur jitla’ abbord. Meta titfassal din il-lista, Mauritius għandu jikkunsidra l-preżenza tal-osservatur abbord, jew li se jitla’ abbord, skont skema ta’ osservazzjoni reġjonali. Rapporti tal-osservaturi relatati mal-osservazzjonijiet imwettqa fl-ilmijiet ta’ Mauritius għandhom jintbagħtu lill-Albion Fisheries Research Centre.
 L-awtoritajiet ta’ Mauritius għandhom jinfurmaw lis-sidien tal-bastimenti kkonċernati bl-isem tal-osservaturi maħtura biex jittellgħu abbord il-bastiment tagħhom sa mhux aktar tard minn ħmistax-il (15) jum kalendarju qabel id-data prevista għall-imbark tal-osservatur.
 L-osservaturi ma għandhomx iqattgħu iżjed ħin abbord il-bastiment milli jkun meħtieġ biex iwettqu dmirijiethom.
 3.
 Is-salarju tal-osservatur
 Is-salarju u l-kontribuzzjonijiet soċjali tal-osservatur magħżul minn Mauritius għandhom jitħallsu mill-awtoritajiet ta’ Mauritius.
 4.
 Il-kundizzjonijiet tal-imbark
 Il-kundizzjonijiet tal-imbark tal-osservatur, b’mod partikolari t-tul ta’ żmien abbord, għandhom jiġu ddefiniti bi ftehim reċiproku bejn is-sid tal-bastiment jew l-aġent tiegħu u Mauritius.
 Meta jkun abbord, l-osservatur għandu jiġi ttrattat bħall-uffiċjali. Madankollu, meta l-osservatur jintlaqa’ abbord għandha titqies l-istruttura teknika tal-bastiment.
 Sid il-bastiment għandu jħallas l-ispejjeż tal-akkomodazzjoni u tal-ikel tal-osservatur abbord il-bastiment.
 Il-kaptan għandu jieħu l-miżuri kollha li għalihom huwa jkun responsabbli sabiex jiggarantixxi s-sikurezza fiżika u l-benesseri ġenerali tal-osservatur.
 L-osservaturi għandhom jingħataw aċċess għal kull faċilità meħtieġa abbord il-bastiment sabiex iwettqu dmirijiethom. Huma għandu jkollhom aċċess għall-pont u għall-mezzi ta’ komunikazzjoni u għat-tagħmir ta’ navigazzjoni tal-bastiment u għal kwalunkwe dokument abbord, u għad-dokumenti relatati mal-attivitajiet tas-sajd tal-bastiment, b’mod partikolari l-ġurnal ta’ abbord tas-sajd, il-ġurnal dwar l-iffriżar u l-ġurnal tan-navigazzjoni, kif ukoll għall-partijiet tal-bastiment relatati b’mod dirett ma’ dmirijiethom.
 Kull waqt, il-kaptan għandu jħalli lill-osservatur:
 a.
 jirċievi u jibgħat messaġġi u jikkomunika max-xatt u ma’ bastimenti oħrajn bit-tagħmir ta’ komunikazzjoni tal-bastiment;
 b.
 jieħu, ikejjel u jneħħi mill-bastiment u jżomm kampjuni jew bċejjeċ sħaħ ta’ xi ħut;
 c.
 jaħżen kampjuni jew bċejjeċ sħaħ fuq il-bastiment, inklużi kampjuni u bċejjeċ sħaħ fil-friża tal-bastiment;
 d.
 jieħu ritratti jew reġistrazzjonijiet tal-attivitajiet tas-sajd, inkluż tal-ħut, tal-irkaptu tas-sajd, tat-tagħmir, tad-dokumenti, tat-tabelli u tar-reġistri, u jinżel minn fuq il-bastiment b’dawn ir-ritratti jew il-filmati li jkun ħa bħala osservatur jew li jkun uża abbord il-bastiment. Tali informazzjoni għandha tintuża biss għal skop xjentifiku sakemm ma jkunx mitlub speċifikament minn Mauritius f’każijiet fejn din id-dejta tista’ tintuża bħala appoġġ għal investigazzjoni ġuridika għaddejja.
 5.
 L-imbark u l-iżbark tal-osservaturi
 L-osservatur għandu jimbarka f’port magħżul minn sid il-bastiment.
 B’perjodu ta’ notifika ta’ għaxart (10) ijiem qabel l-imbark, sid il-bastiment jew l-aġent tiegħu għandu jinnotifika lil Mauritius dwar id-data, il-ħin u l-port tal-imbark tal-osservatur. Jekk l-osservatur ikun imbarkat f’pajjiż barrani, sid il-bastiment għandu jħallas l-ispejjeż tal-ivvjaġġar tiegħu lejn il-port tal-imbark.
 Jekk l-osservatur ma jkunx preżenti fil-ħin u fil-post miftiehma fi żmien 12-il siegħa mid-data u l-ħin stabbiliti, sid il-bastiment għandu jinħeles awtomatikament mill-obbligu tiegħu li jippermetti lill-osservatur jimbarka. Il-bastiment ikun għalhekk jista’ jħalli l-port u jibda l-attivitajiet tas-sajd tiegħu.
 Meta l-osservatur ma jiżbarkax f’port ta’ Mauritius, sid il-bastiment għandu jħallas l-ispejjeż tal-akkomodazzjoni u tal-ikel tiegħu meta dan ikun qed jistenna t-titjira tar-ripatrijazzjoni.
 6.
 L-obbligi tal-osservatur
 Meta jkunu abbord, l-osservaturi għandhom:
 a.
 jieħdu l-miżuri kollha xierqa sabiex la jinterrompu u lanqas itellfu l-attivitajiet tas-sajd;
 b.
 ma jagħmlux ħsara jew jużaw mingħajr awtorizzazzjoni tal-kaptan kwalunkwe proprjetà jew tagħmir abbord; u
 c.
 jimxu mal-leġiżlazzjoni applikabbli u mar-regoli ta’ kunfidenzjalità fir-rigward ta’ kwalunkwe dokument tal-bastiment.
 7.
 Il-kompiti tal-osservatur
 L-osservatur għandu jwettaq dawn il-kompiti:
 a.
 jiġbor l-informazzjoni kollha relatata mal-attivitajiet tas-sajd tal-bastiment, b’mod partikolari fir-rigward ta’:
 i.
 l-irkapti tas-sajd użati;
 ii.
 il-pożizzjoni tal-bastiment waqt l-attivitajiet tas-sajd;
 iii
 il-volumi jew, fejn xieraq, l-għadd ta’ ħut maqbud għal kull speċi fil-mira u kull speċi assoċjata, kif ukoll l-għadd ta’ qabdiet aċċidentali u qabdiet aċċessorji; u
 iv.
 l-għadd stmat tal-qabdiet miżmuma abbord u ta’ dawk mormija;
 b.
 iwettaq il-kampjunar bijoloġiku previst fil-programmi xjentifiċi; u
 c.
 Kuljum l-osservaturi għandhom jikkomunikaw l-osservazzjonijiet tagħhom bir-radju, bil-fax jew bil-posta elettronika waqt li l-bastiment ikun qed jopera fl-ilmijiet ta’ Mauritius, inkluż il-kwantità tal-qabdiet u tal-qabdiet aċċessorji abbord, u kwalunkwe kompitu ieħor kif meħtieġ miċ-ĊMS ta’ Mauritius.
 8.
 Ir-rapport tal-osservatur
 Qabel ma jħalli l-bastiment, l-osservatur għandu jissottometti rapport tal-osservazzjonijiet tiegħu lill-kaptan tal-bastiment. Il-kaptan tal-bastiment għandu jkollu d-dritt jagħmel kummenti fir-rapport tal-osservatur. Ir-rapport għandhom jiffirmawh l-osservatur u l-kaptan. Il-kaptan għandu jirċievi kopja tar-rapport tal-osservatur.
 L-osservatur għandu jibgħat ir-rapport tiegħu lil Mauritius, li għandu jibgħat il-kopja tiegħu u l-informazzjoni identifikata fil-paragrafu 4(c) tal-Kapitolu attwali, lill-Unjoni fi żmien ħmistax-il (15) jum kalendarju mill-iżbark tal-osservatur.
 -----------------------------------------------------------------
 Appendiċijiet ta’ dan l-Anness
 1. Appendiċi I – Il-formola tal-applikazzjoni għal awtorizzazzjoni tas-sajd
 2. Appendiċi 2 – Il-format tal-messaġġ tal-VMS dwar il-pożizzjoni
 Appendiċi 1
 APPLIKAZZJONI GĦAL LIĊENZJA TA’ BASTIMENT TAS-SAJD BARRANI
 Isem l-applikant: ............................................................................................... Indirizz tal-applikant: ......................................................................................... .................................................................................................................... L-isem u l-indirizz tal-kerrejja tal-bastiment jekk differenti minn dak ta’ hawn fuq: .................................................................................................................... L-isem u l-indirizz tal-aġent f’Mauritius: ..................................................................................................................... Isem il-bastiment: .............................................................................................. Tip ta’ bastiment: ............................................................................................... Pajjiż ta’ reġistrazzjoni: .......................................................................................
 Port u numru ta’ reġistrazzjoni: ...............................................................................
 Identifikazzjoni esterna tal-bastiment tas-sajd: .............................................................
 Kodiċi tar-radju u frekwenza: ..................................................................................
 In-numru tal-fax tal-bastiment: ...............................................................................
 In-numru tal-IMO, jekk applikabbli : ......................................................................
 Tul tal-bastiment: ................................................................................................
 Wisa’ tal-bastiment: ..............................................................................................
 Tip u saħħa tal-magna: ...........................................................................................
 Tunnellaġġ gross irreġistrat tal-bastiment: .................................................................
 Tunnellaġġ nett irreġistrat tal-bastiment: .....................................................................
 Numru minimu ta’ ekwipaġġ: ................................................................................
 Tip ta’ sajd ipprattikat: .........................................................................................
 Speċi ta’ ħut propost .........................................................................................
 Perjodu ta’ validità mitlub: ...................................................................................
 Niċċertifika li t-tagħrif mogħti hawn fuq huwa korrett.
 Data:
 .....................................
 Firma:
 Appendiċi 2 Il-format tal-messaġġ tal-VMS dwar il-pożizzjoni
 KOMUNIKAZZJONI TAL-MESSAĠĠI TAL-VMS
 RAPPORT DWAR IL-POŻIZZJONI
 Element ta’ Dejta
 Kodiċi
 Obbligatorju/ Fakultattiv
 Kontenut
 Bidu tar-reġistrazzjoni
 SR
 O
 Dettall dwar is-sistema – jindika l-bidu tar-reġistrazzjoni
 Destinatarju
 AD
 O
 Dettall dwar il-messaġġ – destinatarju. Kodiċi alfa 3 tal-pajjiż tal-ISO
 Minn
 FR
 O
 Dettall dwar il-messaġġ – l-ispeditur. Kodiċi alfa 3 tal-pajjiż tal-ISO
 Stat tal-Bandiera
 FS
 O
 Dettall dwar il-messaġġ – l-Istat tal-bandiera
 Tip ta’ messaġġ
 TM
 O
 Dettall dwar il-messaġġ – it-tip ta’ messaġġ [ENT, POS, EXI]
 Is-sinjal tas-sejħa bir-radju
 RC
 O
 Dettall dwar il-bastiment – sinjal internazzjonali tas-sejħa bir-radju tal-bastiment
 Numru ta’ referenza intern tal-Parti Kontraenti
 IR
 F
 Dettall dwar il-bastiment – numru uniku tal-Parti Kontraenti (kodiċi ISO-3 tal-Istat tal-bandiera segwit minn numru)
 Numru tar-reġistrazzjoni esterna
 XR
 O
 Dettall dwar il-bastiment – in-numru mmarkat fuq il-ġenb tal-bastiment
 Latitudni
 LT
 O
 Dettall dwar il-pożizzjoni tal-bastiment – il-pożizzjoni fi gradi u minuti N/S DDMM (WGS84)
 Lonġitudni
 LG
 O
 Dettall dwar il-pożizzjoni tal-bastiment – il-pożizzjoni fi gradi u minuti E/W DDMM (WGS84)
 Rotta
 CO
 O
 Rotta tal-bastiment fuq skala ta’ 360°
 Veloċità
 SP
 O
 Veloċità tal-bastiment f’wieħed minn kull għaxar mili nawtiċi
 Data
 DA
 O
 Dettall tal-pożizzjoni tal-bastiment – data tar-reġistrazzjoni tal-pożizzjoni UTC (SSSSXXJJ)
 Ħin
 TI
 O
 Dettall tal-pożizzjoni tal-bastiment – ħin tar-reġistrazzjoni tal-pożizzjoni UTC (SSMM)
 Tmiem ir-reġistrazzjoni
 ER
 O
 Dettall dwar is-sistema - jindika tmiem ir-reġistrazzjoni
 O = element tad-dejta obbligatorju
 F = element tad-dejta fakultattiv
 Formati ta’ trażmissjoni tad-dejta jistgħu jiġu adattati għal standards UN CEFACT